Koronabirusak eragindako egoerari buruzko gomendioak, jarraibideak eta informazioa.\nBeka ez-unibertsitarioak. 2020-2021 ikasturtea. Epea zabalik urriaren 9tik azaroaren 9ra arte\n2021eko ekitaldian ekipamendu zientifikoa eskuratzeko laguntzak. Deialdia\n2021-2023 aldian egin beharreko oinarrizko ikerketako eta/edo ikerketa aplikatuko proiektuak egiteko laguntzak eta 2021-2022 aldirako Unibertsitatea-Enpresa ekintzetarako aurreikusitako funtsen kargura ikerketa eta berrikuntza teknologikorako laguntzak. Deialdia\nLanbide Heziketa. Argitaratu da enpresa-egonaldietarako beken deialdia, 2020-2021 ikasturtean, irailetik martxora bitartean, lantokiko prestakuntzako modulua egiten duten Lanbide Heziketako ikasleentzat\n2020ko EPE. Bigarren Hezkuntza eta Lanbide Heziketa. Epaimahaiak eta Batzorde Barematzaileak izendatzeko Agindua EHAAn argitaratuta\nKulturartekotasuna sustatzeko eta hizkuntza indartzeko programak. Itunpeko ikastetxeak. 200-2021 ikasturtea. Deialdia\n2019-2020ko Maisu-Maistren Lekualdatze-lehiaketa. Argitalpenak itzultzea\n2019-2020ko Bigarren Hezkuntzako Lekualdatze-lehiaketa. Argitalpenak itzultzea\nLanbide Heziketa. Argitaratu da Ikas-ekinezko erregimenean Lanbide Heziketa Dualeko programak garatzeko dirulaguntzen deialdia (2020-2021)\n2019ko EPEa. Hezkuntza Ikuskaritza. Praktikaldiaren kalifikazio batzordea izendatzen duen ebazpena\n2020ko EPE. Bigarren Hezkuntza eta Lanbide Heziketa. Epaimahaiak eta Batzorde barematzaileak: osaketaren argitaratze-iragarkia\n(2020/10/27 - 2020/11/26)\n(2020/10/27 - 2020/11/27)\n(2020/10/24 - 2020/11/23)\n(2020/10/23 - 2020/11/23)\nSegurtasuna eta osasuna koordinatzeko lanak Galdakaoko (Bizkaia) ANDRA MARI GLHBIko estalkia konpontzeko obretan\nSegurtasuna eta osasuna koordinatzeko lanak Lasarte-Oriako (Gipuzkoa) BERRITZEGUNEko itoginak konpontzeko obretan\nSegurtasuna eta osasuna koordinatzeko lanak bizi-lerroa esatzeko obretan Barakaldoko (Bizkaia) BEURKO BHIn\nHezkuntzako Dirulaguntzen Plan Estrategikoa - 2020


NIRE LAGUN ILUNA | elinberri\nNIRE LAGUN ILUNA\n2019. urtarrilak 30 Albisteak, Eric Traonmilin\nGaur arratsaldean, erosketak egin ondotik, ibilaldi labur bat egin dut Angeluko hondartzaren bazterreko bidean, Miarritzeko Polo ostatuan mintzalagunekin elkartu aurretik.\nGiroa epela zen, 17 edo 18 gradu egiten zuelarik. Itsasoa aski baketsua zen eta haize arinak iparretik ufatzen zuen. Hala ere nire buruaren gainean zen zeru urdin polita baino mehatxuzkoagoak ziren hegoaldean, Hendaia, Hondarribia eta Jaizkibelen gainean hodei gris ilunak, kasik beltzak, lekuka argi tatxek markatuak. Danteren infernukoak deituko lituzke poetak.\nIparraldera, lasaitasun inpresioa ematen zidan paisaiak. Eguzkitan, olatu txikiak baizik ez ziren itsasbazterrean ikusten. Ohiko zamaontzi ainguratua ikusten zen urrunean. Begiak eskuin aldera itzuliz, kolore horizko ur sanoen buia agertzen zen eta segidan gorri-gorri eta mugitu gabe zegoen Aturriko ipar dikearen itsasargia. Eta gero hego dikearen itsasargia, eta hondartzak. Ibilbidean, adin denetariko ibiltari bakar batzuk eta noizbehinkako lasterkariak zeuden, oporrez kanpo astelehenean ohi den bezala. Hondartzan, familia batzuk, zakurrekin.\nMintzalagunetako batzuk ehorzketa batean zirela banekien eta urrats onean ibiltzen nintzelarik, Baionako irakur-klubaren biharamuneko gaia hausnartzen ari nintzen. Hilabete honetako gaia, Jon Cazenaven “Itsu-mandoka” liburutik hartutako sei testu labur zen. Izan ere, liburu osoa irakurria nuen eta pixka bat harrituta nengoen obraren iluntasunagatik.\nIdazlea ez dut inoiz topatu. Armiarma webguneko argazkian, aurpegi atsegina badu, aski borobila. Betaurrekoek aire edo itxura intelektual pixka bat ematen diote, baina haren ile desantolatuak intelektual modernoaren aldea adieraziko luke.\nArmiarmaren arabera nik baino sei urte gutxiago ditu. Ni baino gazteagoa delako, ezohiko gertakariak gertatu zitzaizkiola pentsatzen ari nintzen, hark horrelako harreman bat herioarekin entretenitzeko. Egia da heriotza noiz nahi gerta dakigukeela eta, sortuz aitzin edo gero, bizitzaren ondorio segur bakarra dela. Halere, zerbait jendeei kontatuko badiet, alaia izan dadila nahiago dut, tristura sortzeko arrazoi aski jadanik dugulako.\nSegidan herioaren laguntza desiratzeko arrazoiak zerrendatzen hasi naiz, burmuineko ariketa gisa.\nBeraz, hil eta gero:\n* zergetarako etekinen aitortzerik ez,\n* bi urteroko auto kontrol teknikorik ez,\n* urtero kebidearen garbiketarik ez,\n* udaro, mildiuagatik, lan askoz landatutako tomateen galtzerik ez,\n* neguero marrantarik ez,\n* dentistarenganako bisitarik ez,\n* liztor ziztadarik ez,\n* eguneroko junturetako tiratzerik ez,\n* eritasunik ez,\n* minik ez!\nZerrendaren erdian, Polo ostatura garaiz etortzeko, gibelera itzuli naiz. Eguzkia emeki beheratzen ari zelako, arratsalde erdian, orduan kukutzen zen Danteren hodeien ertzearen atzean. Horregatik, ur sanoen buia, eguzki izpi zuzenak galduz, ez zen gehiago ikusten. Giroa apur bat hozten ari zuen.\nMendebaldeko gizarteetan, heriotza hautua gaur egungo eztabaida gai bat da, eta jende batzuek, minak jasanezinak zaizkielako horrelako erabakia hartu nahi dutela ulertzen dut. Abantailen zerrenda batekin, ea aspaldiko lagun ilunari amore emateko prest nagoen jakin nahi nuke. Eguna jitean, ikusiko dugu!\nBitartean, egiteko aski dut, baratzean, olatuetan, mendietan, kantatzean, dantzan, mintzalagunen artean edo familiarekin, horrelako hausnarketetan hori baino denbora gehiago ez pasatzeko.\n2018/03/05 – “Maiatz” aldizkarian argitaratuta (67. zenbakian)


Azken urteetako beherako joerarekin jarraitzen du langabeziak - Debagoiena - Goiena.eus\nAzken urteetako beherako joerarekin jarraitzen du langabeziak\nJulen Iriondo 2018-01-03 10:25\n2.603 langaberekin amaitu zen 2017a eskualdean, %8,56ko tasa. 2016 amaieratik puntu eta erdi jaitsi da ia, %9,90 zen orduan. 2017ko abenduko eta azaroko datuak alderatuta, berriz, langabeziak gora egin du Debagoienean. 44 langabe gehiago zeuden abenduan azaroan baino; %8,42 azaroan, %8,56 abenduan.\nUrte berria hastearekin egin dituzte ezagun 2017 amaierako langabezia datuak. Urte arteko aldeari dagokionez, langabezia tasak azken hiru urteetako beheranzko joerarekin jarraitzen du Debagoienean. 2.603 langaberekin amaitu zen urtea eskualdean, %8,56ko tasa. 2016 amaieratik puntu eta erdi jaitsi da ia, %9,90 zen orduan. 2015 amaieran %11 izan zen, eta 2014 amaieran azken urteetako tasa handiena, %12,41.\n2017ko abenduko eta azaroko datuak alderatuta, berriz, langabeziak gora egin du Debagoienean. 44 langabe gehiago zeuden abenduan azaroan baino; %8,42 azaroan, %8,56 abenduan.\nLangabeziak behera egin du Antzuolan, Arrasaten, Elgetan, Leintz Gatzagan eta Aramaion. Gora, berriz, Aretxabaletan, Bergaran, Eskoriatzan eta Oñatin. Aldaketak ez dira, oro har, handiak izan. Deigarriena, Oñatikoa; 35 langabe gehiagorekin, 5,55etik 6,20ra pasa da tasa.\nDatuak herriz herri (2017ko abendua):\nDebagoiena: 2.603 langabe (%8,56ko langabezia tasa)\nAntzuola: 49 langabe (%4,41eko langabezia tasa)\nAretxabaleta: 270 langabe (%7,86ko langabezia tasa)\nArrasate: 1.137 langabe (%10,89ko langabezia tasa)\nBergara: 614 langabe (%8,50eko langabezia tasa)\nElgeta: 45 langabe (%7,80ko langabezia tasa)\nEskoriatza: 146 langabe (%7,19ko langabezia tasa)\nLeintz Gatzaga: 5 langabe (%3,62ko langabezia tasa)\nOñati: 337 langabe (%6,20ko langabezia tasa)\nAramaio: 14 langabe (%1,85eko langabezia tasa)


Otxandioko gaztetxea - Wikipedia, entziklopedia askea.\nOtxandioko gaztetxea Otxandion (Bizkaia) dago.\n1.2 Lehen urratsak\n1995-1996 urteetan, bertako gazteak antolatzen hasi eta laster konturatu ziren gaztetxe baten beharra zutela, jaiak, erakusketak, bazkariak, hitzaldiak... burutzeko. Une hartan, aukerak bi ziren: udaletxeari lokal bat eskatzea lehena eta bigarrena okupazioaren bidea hartzea.\nHasiera batean udaletxearekin hizketan hasi ziren eta euren arazoa azaldu zioten: herriko gazteek lokal bat behar zutela batzeko eta euren ekintzak aurrera eramateko. Udalaren erantzuna ezezko borobila izan zen. Hori ikusita eta etsipen handia izan arren, gazteek ez zuten etsi eta lanean jarraitu zuten. Gaztetxea izateko egokiak izan ahal ziren eraikin guztiak aztertu zituzten, ala nola hiltegia, zinema zaharra, herriko hainbat etxe huts, eta abar.\nHala ere, euren lehenengo urratsa herriari galdeketa bat egitea izan zen, gaiari buruz herriak zer iritzi zuen ikusteko. Emaitza gazteen aldekoa izan zen; herriko emaitzak eskuan hartuta herriko alderdi politiko guztiekin bildu ziren banan-banan, eta azkenerako erabaki zen udaletxean osoko bilkura bat egitea eta bertan azken erabakia hartzea. Plenoan gazteek beraien planteamendua azaldu zuten, galdeketaren emaitza eta gaztetxe izateko eurek aurreikusitako aukerak. Gainera, gaztetxeak martxan zeuden herrietako alkateen iritziak ere ezagutarazi zituzten, esaterako, Arrasate, Eskoriatza, Aretxabaleta, Dima eta Legutiokoena, aldeko iritzia hain zuzen ere.\nHonekin guztiarekin, udalbatzan Euskal Herritarrok eta Eusko Alkartasuna alderdien aldeko botoekin erabaki zen Otxandioko alondegia edo kartzela zaharra gazteei ematea eta horrela herriko Gaztetxea izatea. Momentu horretatik aurrera gazteak jo eta su hasi ziren lanean gaztetxean. Proiektu serio bat egin zuten arkitekto batekin eta Bizkaiko Foru Aldundiaren oniritzia lortu zuten.\nBaina, ezustean, Otxandioko Udalaren oniritzirik ez zuten lortu. Horiek horrela, denborak aurrera jarraitu zuen eta tentsioak gora egin zuen gazteen eta Udalaren artean. Udaletxean beste osoko bilkura bat egin zen gazteei abisurik eman barik. Bilkura horretan aurrez lortutako akordioa apurtu egin zen, Eusko Alkartasuna alderdiak atzera egin baitzuen.\nGazteen asmoa ez zen akordiorik apurtzea izan, baina jarrera ikusita (trabak, gezurrak, bileretara ez agertzea) argi gelditu zitzaien Udalak ez zuela interesik gaien. Hortaz, okupazioaren bidea hartzea erabaki zuten asanblada baten. Aipatzekoa da tentsiozko garai hauetan gazteek ekintzetan gogor jarraitu zutela, alde batetik betiko ekintzak aurrera eramanez eta beste alde batetik gaztetxeko obrak aurrera eramanez. Gaur egun, udalarekin akordio batera heldu eta gero, gaztetxea eraikitzen jarraitzen dute. Hasieran teilatua konpondu bazuten, hurrengo urteetan fatxada eraiki, eta azkenik gaztetxeko barrualde guztia eraikitzeko asmoa dute.\nOtxandioko Gazte Asanbladaren webgunea


Hauek dira Baldintza Orokorrak Internet Web gunea erabilera eu.thevideochatrandom.com MINIWEBS SLU (aurrerantzean MW) eskaintzen Erabiltzaile arautzen.\nSarrera, nabigazioa eta erabilera webgunearen eu.thevideochatrandom.com ren erabiltzailearen erantzukizuna da, beraz, hau agintzen edukiak arduraz, zuzen eta legez erabiltzeko salbuesteko MW, beraz, edozein legez kontra erabiltzeari out eramango daiteke webgune honen erabiltzaileak.\nEskubide guztiak Web gunearen edukiaren gaineko jabetza intelektuala eu.thevideochatrandom.com jabetza dira (mugarik, datu-baseak, irudiak, marrazkiak, argazkiak, irudiak, testu-fitxategiak, audioa, bideoa eta softwarea gabeko barne) MW edo lortu du beharrezko Web orrian erabiltzeko eta sartzeko onespenak.\nIn eu.thevideochatrandom.com erabiltzaileak beste webgune batzuk estekak aurkituko botoiak ezberdinak, loturak, etab bidez Lotura hauek ez iradokizuna, gonbita edo gomendioa kokaleku horietan eta, beraz, ez horien bitartez lortutako emaitzen erantzule bisitatzeko osatzen.\neu.thevideochatrandom.com edukiak askok 'Google Translate' itzuli dira, beraz, eu.thevideochatrandom.com ez da edukiaren zehaztasuna arduratzen da. eu.thevideochatrandom.com makina itzulpen darabiltza ahalik eta jende askok bezala gune errazteko. Zure gozamenerako emandako guztia.\nEz erabili eu.thevideochatrandom.com zara 13 urte baino gutxiago bada. Bazara pean 18, erabili guraso edo tutoreen baimena bakarrik. No biluztasuna aurrera, ez sexu jazartzeko inori, ez beste pertsona buruzko informazio pribatua agerian, ez egin defame duten edo slander edonork, ez jabetza intelektualaren eskubideak urratzen adierazpenak, ez beste edozein portaera desegoki edo legez kanpoko modu ditu eu.thevideochatrandom.com. Giza jokabidea dela funtsean kontrolaezina, jendeak ere eu.thevideochatrandom.com ezin ondo portatzen aurkitu ulertzea, eta zauden soilik bere portaeraren erantzulea. Erabili eu.thevideochatrandom.com zure ardurapean. Deskonektatu norbaitek egiten badu, deseroso sentitzen duzu. eu.thevideochatrandom.com portaera egokitzat, edo edozein beste arrazoirik sarrera ukatu ahal izango duzu.\n* In eu.thevideochatrandom.com video chat moderaturik dago. Hala ere, neurriz ez da perfektua. Misbehave duten pertsonak Oraindik ere aurki daitezke. Soilik beren portaera arduradunak dira.\nMW erabiltzailearen intimitatea eta datu pertsonalak babesteko errespetatzeko konpromisoa. Hori dela eta, MINIWEBS SLU 15/1999 Legearen arabera beharrezko neurriak hartzen, abenduaren 13koa, Datu pertsonalak, baita segurtasun-neurriak babestea ezarritako 1720/2007 Errege Dekretua, 21 abendua aldatzen Organikoaren Araudia by Law 13ko 15/1999 Datu pertsonalak babesteari buruzko abenduaren. Erabiltzaileek eta sartzeko, zuzentzeko, ezabatzeko eta aurka egiteko eskubideak erabili ahal izango da posta elektroniko bidez [email protected]


Errezeta: Matcha eta ahabia ijito besoa | Postreak | Txoriene | EITB\nErrezetak azkenburukoak edo postreak\nMatcha eta ahabia ijito besoa (laktosarik gabea)\nGozogintzako irina, 100 g\nArto almidoia, 20 g\nAzukre hautsa, 100 g\nPistatxoak, 50 g\nEsnekirik gabeko txokolate zuria egiteko:\nKakao gantza, edalontzi 1\nAzukre hautsa, edalontzi 1\nLaktosarik gabeko esne lurrundua, 2 koilarakada\nBanilla esentzia, koilarakada 1\nTxokolatearentzako silikonazko molde 1 (nahi bada)\nEgin dugun txokolate zuria\nLaktosarik gabeko esne-gaina, 500 ml\nMatcha te hautsa, 2 koilarakada\nGelatina xafla, 1\nAhabia olata egiteko:\nAhabia freskoak, 450 g\nUra, 300 ml\nEkilore olioa, 120 ml\nGozogintzako irina, 30 g\nAzukrea, koilarakada eder 1\nAhabia fresko batzuk (50 g)\nMatcha te hautsa\n1 - Laktosarik gabeko txokolate zuria:\nKakao gantza Maria bainuan urtu. Urtzen denean, gainontzeko osagaiak gehitu eta guztia ongi nahasten den arte irabiatu. Txokolatea silikonazko moldera isuri eta gogortzen den arte pausatzen utzi, kanpoko tenperaturan.\n2 - Barrubetea:\nLaktosarik gabeko esne-gainari 4 koilarakada kendu eta gainontzekoa kazo batean berotzen jarri. 4 koilarakada horiek hozkailuan gorde. Kazoko esne-gainak irakiten duenean, sutatik atera eta txokolate zuria gehitu, matcha te hautsa gehitu eta guztia ongi nahasten den arte irabiatu. Nahaskia hozkailuan utzi ongi hozten den arte. Ondoren, hozkailutik atera.\nGelatina xafla uretan beratzen jarri. Hozkailuan gorde dugun esne-gaina katilu batean jarri eta mikrouhin labean berotu. Segidan, gelatina xukatu eta esne-gain berotan desegin. Nahaskiari gehitu eta hagaxken laguntzarekin ongi harrotu ondoren, hozkailuan gorde.\n3 - Bizkotxoa:\nLabea 180 gradutan berotzen jarri, goitik eta behetik.\nPistatxoak birrindu eta irina bahetu.\nOntzi sakon batean arrautzak, azukre hautsa eta gatz apur bat tamainaz hirukoizten den arte harrotu, hagaxken laguntzarekin. Irina eta pistatxo birrindua pixkanaka gehituz joan eta mugimendu biribilen bidez nahasi.\nLabeko erretilua paper sulfatatuarekin forratu eta nahaskia bertan zabaldu. 10-12 minutuz laberatu. Egiten denean labetik atera eta azkar batean ertz batetik hasita kiribildu.\n4 - Ahabia olatak:\nIrabiagailuaren ontzi batean ura eta ahabiak jarri eta irabiagailuarekin ongi birrindu. Jarraian iragazi eta 270 ml ahabia-ur baztertu.\nIrabiagailuaren ontzi batean baztertu dugun ahabien ura, ekilore olioa eta irina irabiagailuaren laguntzarekin nahastu. Nahaskia biberoi batean sartu.\nZartagin itsasgaitz bat ongi berotu eta biberoiko nahaskia bota, krep baten forman. Segidan, su bizian, koral itxurako olata gogor bat egiten den arte murrizten utzi.\nSoberan gelditu zaigun ahabia-urarekin almibarra egin dezakegu. Azukrea gehitu eta kazo batean berotzen jarri, ongi disolbatzen den arte. Segidan, sua itzali eta gorde. Ondoren, bizkotxoa bustitzeko erabili ahal izango dugu.\n5 - Ijito besoa muntatu:\nBizkotxoa askatu eta almibarrarekin busti. Barrubetearekin bete eta kiribildu berriz. Azukre hautsa eta matcha tea nahasi, eta ijito besoaren gainaldea honekin hautseztatu. Ahabia-olatekin eta ahabia freskoekin apaindu.


Industria-mantentzearen digitalizazioa — Ikaslan Gipuzkoa\nInformazio eguneratua https://ivac-eei.eus/eu/lanbide-arloak helbidean\nCIFP Armeria Eskola LHII D eredua Egunez\nGoi Mailako Ikastaroa. Sarbide ematen dioten HZ--> • Automatizazioko eta Robotika Industrialeko Goi-mailako Teknikaria. • Mekatronika Industrialeko Goi-mailako Teknikaria. • Fabrikazio Mekanikoko Diseinuko Goi-mailako Teknikaria. • Mantentze-lan Elektronikoetako Goi-mailako Teknikaria. • Fabrikazio Mekanikoko Produkzioa Programatzeko Goi-mailako Teknikaria. • Elikagaien Industriako Prozesuetako eta Kalitateko Goi-mailako Teknikaria. • Sistema Elektrotekniko eta Automatizatuetako Goi-mailako Teknikaria. • Produktu Farmazeutikoak, Bioteknologikoak eta Antzekoak Fabrikatzeko Goi-mailako Teknikaria. • Instalazio Termiko eta Fluidodunak Mantentzeko Goi-mailako Teknikaria. • Instalazio Termiko eta Fluidodunen Proiektuak Garatzeko Goi-mailako Teknikaria. • Kimika Industrialeko Goi-mailako Teknikaria.\nCIFP Don Bosco LHII D eredua Egunez\nGoi Mailako Ikastaroa Sarbide ematen dioten HZ--> • Automatizazioko eta Robotika Industrialeko Goi-mailako Teknikaria. • Mekatronika Industrialeko Goi-mailako Teknikaria. • Fabrikazio Mekanikoko Diseinuko Goi-mailako Teknikaria. • Mantentze-lan Elektronikoetako Goi-mailako Teknikaria. • Fabrikazio Mekanikoko Produkzioa Programatzeko Goi-mailako Teknikaria. • Elikagaien Industriako Prozesuetako eta Kalitateko Goi-mailako Teknikaria. • Sistema Elektrotekniko eta Automatizatuetako Goi-mailako Teknikaria. • Produktu Farmazeutikoak, Bioteknologikoak eta Antzekoak Fabrikatzeko Goi-mailako Teknikaria. • Instalazio Termiko eta Fluidodunak Mantentzeko Goi-mailako Teknikaria. • Instalazio Termiko eta Fluidodunen Proiektuak Garatzeko Goi-mailako Teknikaria. • Kimika Industrialeko Goi-mailako Teknikaria.\nCIFP Usurbil LHII D eredua Egunez


Elorrioko Memoria Astean antolatutako ekitaldi sorta aurkeztu dute - Elorrio - Anboto.org\nElorrioko Memoria Astean antolatutako ekitaldi sorta aurkeztu dute\nJoseba Derteano 2019-03-21 17:38\nEzkerretik eskumara: Joxe Garaizabal Laumunarrieta elkarteko kidea, Txus Arrieta udaleko zinegotzia eta elkarteko kidea, Jesus Aristegui elkarteko presidentea eta Mila Villa elkarteko kidea gaurko aurkezpenean.\nMartxoaren 31n egingo duten ekitaldi nagusiaz gainera, hitzaldiak, bisita gidatuak, antzerki saioa, eta erakusketa bat egongo dira.\nLaumunarrieta Memoria Elkarteak eta Elorrioko Udalak, elkarlanean, III. Memoria Astea antolatu dute. Askotariko ekintzak izango dira. Ekitaldi nagusia martxoaren 31n egingo dute, Elorrio bonbardatu zutela 82 urte betetzen diren egunean. Arriolako kantoian izango da, 12:00etan. Besteak beste, Julia Itoiz musikariak kantaldia eskainiko du eta, eguraldia lagun bada, photo call bat egongo da argazkiak ateratzeko.\nHainbat hitzaldi egongo dira. Esaterako, Laumunarrieta elkarteko beka bati esker Elorrioko 1936-1946 epealdia ikertu duen Mikel Diejo Barajas bilbotarrarena izango da aurrenekoa, martxoaren 26an. "Hainbat datu interesgarri ezagutara emango ditu", azaldu du Txus Arrieta Elorrioko Udaleko zinegotzi eta Laumunarrietako kideak gaurko aurkezpenean.\nApirilaren 2tik 14ra Iturri kultur etxean ikusgai egongo den erakusketak Gerra Zibilak Elorrion izan zuen eragina jasoko du hainbat argazkiren bidez. Bisita gidatuak dira Memoria Asteko beste osagai bat. Apirilaren 6an eta 12an izango dira. Izen-ematea Turismo Bulegoan egin daiteke. Azkenik, Lyceum klubari, Espainian emakumeen interesen alde borroka egin zuen lehenengo taldeari gorazarrea egingo dion antzerki saioarekin amaituko dute aurtengo ekitaldi sorta.\nMemoria Legea, "beharrezko markoa"\nArrietak Memoria Legea ere izan du berbagai gaurko prentsaurrekoan. "Memoria historikoa garrantzitsua bada ere, Memoria Legea ezinbesteko pausoa da. Beharrezko marko bat da ahaztuak gogora ekartzeko. Urrats hori ematea oinarrizkoa da Frankismo garaiko biktimei erraparazio integrala emateko", adierazi du.\n- 19:00etan, Iturri Kultur Etxean: 'Gerra Zibila eta lehenengo frankismoa Elorrion: Lehenengo ekarpenak', izeneko hitzaldia. Hizlaria: Mikel Diego Barajas. Euskaraz eta gazteleraz.\n- 19:00etan, Iturri Kultur Etxean: 'Emakumeak II. Errepublikan eta Frankismoan'. Hizlaria: Eider De Dios Fernandez. Euskaraz.\n- 12:00etan, Arriola kantoian: Ekitaldi publikoa. Kantaldia: Julia Itoiz (La Chula Potra).\n- Gerra Zibilari buruzko erakusketa Iturri Kultur Etxean. Ordutegia: 11:00-13:00 eta 18:30-20:30.\n- 11:00etan; Doako bisita gidatua, euskaraz. Izen-ematea Turismo Bulegoan.\n- 19:00etan, Iturri Kultur Etxean. 'Memoria antifrankista, kereila argentinarra' izeneko hitzaldia. Hizlaria: Iosu Ibargutxi\n- 18:30ean; Doako bisita gidatua, gazteleraz. Izen-ematea Turismo Bulegoan.\n- 19:30ean, Arriola Antzokian. Lyceum club, Espainian emakumeen interesen alde borroka egin zuen klubari omenaldi xumea.


Hondakin gutxiago sortzeko tailerrak. Noticias de Gipuzkoa\nHondakin gutxiago sortzeko tailerrak\nBihar Lezoko azokan herritarrei erosketetan ‘tupperrak’ erabiltzea gomendatuko zaie\n2018(e)ko urtarrilaren 31a, asteazkena - 06:03etan eguneratua\nLezo- Eskualdeko garapen agen-tziak abiarazitako informazio eta sentsibilizazio kanpainaren baitan eguneroko erosketetan hondakin gutxiago sortzeko tailer praktikoak eskainiko dituzte biharko azokan.\nZehazki hiru erakustaldi gidatu eskainiko zaizkie herritarrei: 10.45ean lehena, 11.30ean bigarrena eta 12.15ean azkena. Hondakin gutxiago sortzeko zein aukera dituzten azaldu eta hainbat aholku emango zaizkie herritarrei, hala nola, tupper edo potoak erabiltzea, plastikozko poltsa gutxiago erabiltzea edota horiek berrerabiltzea, besteak beste.\nSaldise plazan, mahai batean kokatuta izango dira garapen agentziako kideak eta zalantzak dituen edonor gerturatu daiteke tailerretan parte hartzera.\nBirziklapenari buruzko informazio eta sentsibilizazio kanpaina ostiralean amaituko da. Beraz, datozen egunetan, oraindik, bi ingurumen teknikari eta sei informatzaile herri erdiguneko zein landa eremuko edukiontzi guneetan izango dira herritarren zalantzak argitzen.\nDena den, maiatzeko lehenengo astean, teknikari zein informatzaileak Lezora itzuliko dira azken errepasoa egitera. - A.M.


Valores-Baloreak – Page 2 – Nagusien Bloga\nAstean bost alditan gutxienez jaten al duzue familiarekin?\nBadira egunak zeinetan geure seme-alabek ez dute irakurtzen, beharbada ezta algebra erabili aldi batetan baino gehiagotan ere eta egun osoan ez dute ezer idazten ezta arau ortografikoak erabili ere. Baina BADAGO egun guztietan egiten duten gauza bat: JAN EGIN.\nHori bai!!!Hori garrantzitsua izan beharko litzateke geure seme-alaben heziketan! Elikadurari eta osasun-ohiturei buruzko heziketa egokia.\nEta zer ari da gertatzen? Zergatik euren lehenengo hilabeteetan egoki elikatzen diegu eta ondoren, pixkanaka, elikagai desberdinak gehitzen dizkiegu, opil industriala eta zuku poteratuak askari gisa emanez, fruta urrunetik ikusiz eta gainera geure nerabeei hamaiketakoan txokolatezko palmerak edo gusanitoak hartzen baimenduz?\nBadirudienez, elikadura-ohituren jarraipena eta kontrola, gurasoak etxean egunaren epe gehienetan ez egoteagatik baldintzaturik dago eta baita presan oinarritutako dietarekiko presioa gogorra ere. Baina, egitan, bai etxeetatik bai ikastetxeetatik ohitura osasuntsuetan hesitzeko ardura izan behar dugu.\nLink bat errazten dizuegu ezin ahaztu dezakeguna gogorarazteko. Modu honetan, 83 minutu gordetzeko animatzen zaituztegu “Más allá del peso” dokumentalaz gozatzeko, zeinean elikadura osasuntsu baten garrantzia agertzen da era hunkigarri batean. Goian ikus desakezue ‘Play’ botoia sakatuz.\nAstean, gutxienez, bost alditan zuen familiarekin jaten duzuen edo ez zuen buruari galdetzeko bultzatzen zaituztegu. Erantzuna ezekoa bada, zuen eredua berrikusi beharko da agian, ez?\nEgilea zeukesanArgitaratze-data 9 Maiatza, 2014 Kategoriak Educación-Heziketa, Familia, Valores-Baloreak Etiketak Alimentación, ElikaduraUtzi iruzkina Astean bost alditan gutxienez jaten al duzue familiarekin? bidalketan


Hemen zaude:Hasiera»Azpiegiturak»Txomin Agirre azpiko aparkalekuak bost urterako hartzeko aukera martxan ipini du udalak; laster zabalduko da izen ematea\nOndarroako Udala 2021-06-04 Azpiegiturak\nTxomin Agirre ikastolaren azpiko aparkalekuak 5 urterako emakida gisa hartzeko aukera emango du Udalak.\nOrain arte bakarrik 30 urterako hartzeko aukera zegoen, 14.600 eurotan, baina aparkalekuak bete ez direla ikusita, udalak beste aukera bat zabaltzea erabaki du. Laster zabalduko da izena emateko aukera.\nMaiatzaren 6ko udalbatzan onartu zen sistema berri horren ezarpena, eta ohiko prozedura amaitzen denean izena emateko aukera zabalduko du udalak. Aurreikuspenen arabera, uztailean zabalduko da izena emateko epea. Aparkalekuak bost urterako emakida gisa hartzeak 3.745 euroko kostua edukiko du: plazarengatik 3.500 euro ordaindu behar izango dira eta zergengatik 140 euro. Horrez gain, 105 euroko fidantza eskatuko da. Gainera, hilabetero, jabe elkarteari dagokion kuota ere ordaindu beharko da, etxe jabeen elkarteetan egin ohi den bezala. Trastelekudun aparkalekurik ez da geratzen, horiek lehen deialdietan bete ziren eta.\nEskaerak nola egin. Ohiko komunikabideen bidez emango da ezagutzera noiztik nora egin ahal diren eskaerak, eta epez kanpo aurkeztutakorik ez da onartuko. Pertsonako eskaera bat aurkeztu ahal izango da, udaletxeko Erregistro Orokorrean (Alamedako bulegoetan), 09:00etatik 14:00etara.\nErregistro Orokorrean, eskabide paper ofizialarekin batera, hurrengo dokumentazioa aurkeztu behar da: NAN eta mugikortasun murriztua daukaten pertsonentzako gordetako partzelaren bat eskatzekotan, Ezinduentzako Txartela. Euren zergak Ondarroan ordaintzen dituzten enpresen ibilgailuen kasuan eta ibilgailua darabilena titularra ez den kasuetan, enpresako gerente edo administratzailearen ziurtagiria aurkeztu beharko da, ibilgailua bakarrik norberak erabiltzen duela ziurtatzeko. Kasu horietan ibilgailuaren zirkulazio baimena ere aurkeztu beharko da.\nEskabide guztiak Aukeraketa Mahaiak onartu edo baztertuko ditu. Onartutakoen artean zozketa publikoa egingo da bakoitzari dagokion partzela emateko (lekua eta data aurrerago zehaztuko dira).\n«Espero dugu erabaki honekin beste urrats bat ematea aparkalekuen arazoari irtenbidea emateko Kamiñazpin», adierazi du Zunbeltz Bedialauneta alkateak.


hondakinak | blogmcp\nArropa berria zaborretara botata\nBadakizu Internetez egiten diren lau eskaeratatik bat itzuli egiten dela? Eta itzultzen denaren %10 zuzenean bota egiten dela? Zer gertatzen da ongi gelditzen ez zaigun jantzi bat edo, besterik gabe, pantailan ikusi dugunaren aldean, gure itxaropenak betetzen ez dituen jantzi bat itzultzen dugunean? Ez dago zalantzarik: Internetez erosteak ardura handiz jokatzea eskatzen du.\nZuzenean zabortegira joaten zen hondakin bihurtuta zeuden osasun-maskarak tratatu eta birziklatzea lortu du euskal enpresa batek. Orain berreskuratzen dira eta hidrogeno eta erregai sintetiko bihurtzen dira, ibilgailuen garraioaren edo itsas garraioaren industrian erabil daitezkeenak, besteak beste\n24 abuztua, 2021\nZirkuitu profesionaleko etapakako lasterketa iraunkorrena eta zirkularrena izaten saiatzen ari da Vuelta. Aurten, erabilera bakarreko plastikozko botilarik erabiliko ez duen etapakako lehen lasterketa bihurtu nahi du. Horrez gain, “Tropel berdea” berraktibatuko du, beira birziklatuarekin egindako garaikurrak banatuko ditu, ehun-material berreskuratuetatik abiatuta egindako maillotekin sarituko ditu liderrak, ibilgailu elektrikoen alde egingo du, pilak eta lanparak bilduko ditu, eta kafea kartoizko edalontzietan banatuko du. Ez dago zalantzarik: iraunkortasuna lortu beharreko helmugatzat jotzen du lasterketak.\nOgitartekoak, beti aluminiozko paperean bilduta?\nAluminioa ekoizteak gastu izugarria dakar ingurumenerako. Gainera, nahiz eta materiala infinituki birziklatu ahal den, biltzea eta berrerabiltzea batzuetan zaila da. Hori dela-eta, gomendatzen da gutxiago erabiltzeko, batez ere elikagaiak biltzeko.\nSuediaren adibideari erreparatu diogu, zaborren %99 birziklatzen baititu. Beste herrialde batzuetan, ordea, Espainian, adibidez, udal-hondakinen %33,0 birziklatzen dira.\nTokio olinpiar joko iraunkorrenak prestatzen ari da\nOlinpiar eta Paralinpiar Jokoak munduko kirol-ekitaldi handienak dira. Eta handitasun horrek eragiten du, aldi berean, kirolera mugatzen ez den inpaktu bat, gizartea, ekonomia eta ingurumena ere hartzen baititu. Tokio 2020ren asmoa da iraunkortasunaren arloko eredu bihurtzea.\nIrtenbidea artilearen hondakinerako\nGarai batean, artilea “urre zuritzat” hartzen zen. Egun, ordea, arazoa da abeltzainentzat eta bai ingurumenerako ere, hondakin huts moduan tratatzen bada. Nafarroako Unibertsitate Publikoko ikertzaile batek plastiko biodegradagarria lortzeko erabiltzen du.\nBeleek zaborra biltzen laguntzen dute!\nBa al dakizu beleena animalia espezie bereziki buruduna dela, pertsonekin jolastea atsegin duela, lurretik hondakinak bitzea eta bere habiak eraikitzeko erabiltzea? Frantziako Puy du Fou parke tematikoak ezaugarri horiek baliatu ditu, bisitariek lurrera botatzen dituzten hondakinak garbitzeko agente bihurtzeko beleak.


Tzvetan Todorov (bulgarieraz: Цветан Тодоров) (Sofia, Bulgaria, 1939ko martxoaren 1a) frantses hizkuntzalaria eta literaturaren teorialaria da, bulgariarra jatorriz. Literaturaren ikertzaile gisa egin duen lanak jarraitzaile ugari izan ditu eta eragin handia izan du neoformalismoaren eta estrukturalismoaren azterketetan. 1963tik aurrera Frantzian bizi da, Nancy Huston emaztearekin batera.\nTzvetan Todorov (bulgarieraz: Цветан Тодоров) (Sofia, Bulgaria, 1939ko martxoaren 1a) frantses hizkuntzalaria eta literaturaren teorialaria da, bulgariarra jatorriz. Literaturaren ikertzaile gisa egin duen lanak jarraitzaile ugari izan ditu eta eragin handia izan du neoformalismoaren eta estrukturalismoaren azterketetan. 1963tik aurrera Frantzian bizi da, Nancy Huston emaztearekin batera. (eu)\nTzvetan Todorov (eu)


Myriam Perez Cazabon, Larrua proiektua eta Martxel Rodriguez izango dira aurtengo Atalak 2.0 proiektuan — dantzan.eus\nHemen zaude: Hasiera › Albisteak › Myriam Perez Cazabon, Larrua proiektua eta Martxel Rodriguez izango dira aurtengo Atalak 2.0 proiektuan\nAtalak 2.0 proiektuaren aurkezpena. Argazkia: Dantzagunea\nMyriam Perez Cazabon, Larrua proiektua eta Martxel Rodriguez koreografoak jasoko ditu Atalak 2.0 sormena bultzatzea helburu duen proiektuak 2019. urtean. Apirilaren 30ean aurkeztu dute proiektuaren edizio berria eta aurten parte hartuko duten koreografoez gain datorren urtekok ere jakinarazi dituzte: Denis Santacana, Laida Aldaz eta Eneko Gil.\nProiektuaren helburua da sorkuntza koreografiko garaikidea eta Euroeskualdeko profesionalen arteko harremanak sustatzea. Bi asteko iraupena duten sorkuntza laborategiak eskaintzen dira koreografoentzat eta sortzaileentzat. Dantzaz konpainiako dantzariak eta beste zenbati dantzari programarako hautatutako koreografoen eskuetan jartzen dira. Koreografoak bi astean zehar dantzariekin lanean aritzen dira eta ondoren publikoari erakusten diote landutakoa. Proiektua bultzatzen duten bazkideek (Gipuzkoako Dantzagunea, Donostia Kultura, Tabakalera Kultura Garaikideko Nazioarteko Zentroa, Azkuna Zentroa, Malandain Ballet Biarritz Zentro Koreografikoa, Nafarroako Baluarte Fundazioa eta Gasteizko Antzokien Sarea) ere sare horretan parte hartuko dute sorkuntza laborategietarako ideia berriak proposatuz.\n2019ko lehenengo laborategia egin dute jada, apirilean zehar dantzari taldea Myriam Perez Cazabonekin aritu da lanean. Ekainean, programak Larrua proiektua hartuko du Jordi Vilaseca eta Aritz Lopezen gidaritzapean. Eta abenduan, Martxel Rodriguez koreografoa buru duen sorkuntza laborategiak itxiko du urtea.\n2019-2020an bazkide bakoitzari aukera emango zaio koreografoen sorkuntzak bere erabiltzaileekin eta publikoarekin harremantzeko ekintzak eta tresnak erabiltzeko. Bestalde, “Atalak, kafe bat?” topaketak bultzatuko dira, sortzaileak eta dantza profesionalen arteko topaguneak sortzeko. Topaketen helburua da bazkideen, koreografoen eta sektoreko beste profesionalen arteko bideak irekitzea. Ideiak eta esperientziak konpartitzeko gunea osatzea, sormen koreografikorako bide berriak bilatzeko eta sortzaileen eta kulturguneen arteko harremanak sendotzeko. Lehenengo topagunea 2019ko irailean izango da DNA 2019 erresidentzia programaren barruan.


Bikain saria lortu du Txintxirrik! - Elorrioko Txintxirri Ikastola\nBikain saria lortu du Txintxirrik!\n» Bikain saria lortu du Txintxirrik!\nZorionak Txintxirri, Bikain ziurtagiria lortu dugu!\nBikain, Eusko Jaurlaritzak luzatzen duen ziurtagiri ofizial, publiko eta doakoa da, enpresa nahiz erakunde batean euskararen presentzia, erabilera eta kudeaketa egiaztatzen duena.\nEbaluazio bat egin ondoren eskura daitekeen ziurtagiria da, hortaz. Ebaluazio horretan EMEn (Erreferentzia Marko Estandarrean) jasotako itemak zein hizkuntzatan dauden eta nola kudeatzen diren egiaztatzen da, besteak beste. Ebaluazioari dagokionez, EMEk lau ardatz ditu:\n• Erakundearen komunikazioa eta irudi korporatiboa\n• Kanpo harremanak\n• Barne harremanak\n• Hizkuntza kudeaketa\nBikain sistemaren arabera 1000 puntu lor litezke gehienez ere, %100eko betetze-maila alegia. Gure ikastolak lortutako betetze maila Goi maila edo Bikain urrea izan da, 950-tik 1000 puntu arteko puntuazioa lortu baitugu.\nSaria, azaroaren 22an Blanca Urgell-ek, Eusko Jaurlaritzako kultura Sailburuak, emango dio ikastolari Gasteizko Europa Jauregian egingo den ekitaldian.\nZorionak eta eskerrik asko guztioi sari berri hau lortzen lagundu diguzuelako.


Datu pertsonalen babesa. Pribatutasun politika - Irudienea\nAbenduaren 13ko Datu Pertsonalen Babeserako 15/1999 Lege Organikoan xedatutakoarekin bat, EUSKALTZALEEN TOPAGUNEAk ohartematen dio erabiltzaileari datu pertsonalen fitxategi automatizatu bat dagoela EUSKALTZALEEN TOPAGUNEAk sortua eta berak erabiltzeko, bere ardurapekoa, xede dituena erabiltzailearekin harremana mantentzea eta kudeatzea eta informazio egitekoak. Baldintza orokor hauek onartzerakoan EUSKALTZALEEN TOPAGUNEAk erabiltzailearen datu batzuk bildu behar ditu zerbitzua emateko ezinbestekoak direnak.\nErregistratzeko formularioa betetzea ezinbestekoa da EUSKALTZALEEN TOPAGUNEAren zerbitzuetara sarbidea izateko. Eskatzen diren datu pertsonalak ez badira ematen edo datuak babesteko politika hau ez bada onartzen, ezin da harpidetu, erregistratu edo datu pertsonalak eskatzen diren sustapenetan parte hartu. Abenduaren 13ko Datu Pertsonalen Babeserako Lege Organokoaren 15/1999 xedatutakoarekin bat, adierazten dizugu erabiltzaile moduan erregistratzetik jasotako datu pertsonalak EUSKALTZALEEN TOPAGUNEA jabe duen fitxategi batean biltegiratuko direla, legez eskatzen diren segurtasun neurriak aplikatuta.\nErabiltzailea da ematen dituen datuen zehaztasunen eta egiazkotasunaren arduradun bakarra, EUSKALTZALEEN TOPAGUNEA horretatik etor daiteken edozein erantzukizunetatik libre dago. Erabiltzaileek emandako datu pertsonalen zehaztasuna, indarraldia eta egiazkotasunak bermatzen dituzte eta datu horiengandik eratorri ahal den erantzukizuna bere egiten dute, kasu guztietan, eta behar bezala gaurkotuta mantentzeko konpromisoa hartzen dute. Erabiltzaileak onartu egiten du erregistro edo harpidetza formularioan informazio osoa eta zuzena ematea. EUSKALTZALEEN TOPAGUNEAk ez du bere gain hartzen berak egin ez dituen informazioen edo beste iturri bat jatorri duten egiazkotasunaz, beraz ez du ardurarik hartzen informazio horren erabileratik etor daitekeen edozein kalteen gainean. EUSKALTZALEEN TOPAGUNEAk beretzat gordetzen du bere webguneetan jasota dagoen informazioa eguneratzeko, aldatzeko edo ezabatzeko eskubidea, eta ahal du informaziorako sarbidea mugatu edo eragotzi. EUSKALTZALEEN TOPAGUNEAk ez du erantzukizunik erakundetik kanpoko iturriek emandako informazioaren ondorioz erator daitezken oker, akats edo ez egitetatik eragin daitezken kalte edo galerengatik.\nEUSKALTZALEEN TOPAGUNEAren xedea da erabiltzailearekin harremana mantentzea eta kudeatzea, eta erakundeari eta bere egitasmoei buruzko informazio lanak egitea.\nDatu emaileak webgune honen bitartez datuak ematerakoan, onartu egiten du EUSKALTZALEEN TOPAGUNEAk datu hauek hirugarren batzuri uztea, beti ere TOPAGUNEAren jarduerari lotutako xedeari lotuak baldin badira.\nDatu pertsonalak ikusteko, zuzentzeko, mugatzeko, ezabatzeko, ezeztatzeko eta aurkatzeko eskubidea gauzatu ahal izateko, eskaerak bidali ahal dituzue EUSKALTZALEEN TOPAGUNEko helbide elektroniko honetara datuak@topagunea.eus edo posta arruntez Landako Elkartegai, 102 bulegoa, Landako Etorbidea, 4 (48200 Durango) helbidera, erreferentzia moduan LOPD jarriz. Eskubide horiek gauzatu ahal izateko, eta Datuen Babeserako Agentziaren urtarrailren 19ko 1/1998 Instrukzioan ezarritakoaren arabera, beharrezkoa da zuk zure nortasuna egiaztatzea zure NANren edo Zuzenbidean onartua den beste agiri baten kopia bidal diezaiozula xxx (erakundearen izena)ri. Edonola ere, zure erregistroko datuen aldaketa edo zuzenketa sitean bertan egin ahal izango da, aurrez erabiltzaile eta pasahitzarekin identifikatuz.\nHalaber, adierazten zaizu Datuen Babeserako Espainiako Agentzian (AEPD) erreklamazioa jar dezakezula EUSKALTZALEEN TOPAGUNEAk zuk eskaera egin eta hilabeteko epean erantzunik eman ez badizu. Kasu horretan zure erreklamazioa Datuen Babeserako Espainiako Agentziari bidali ahal diozu, Jorge Juan kalea 6, 28001 Madrid.\nEUSKALTZALEEN TOPAGUNEAk legez eskatzen diren datu pertsonalen babeserako segurtasun mailak hartu ditu, eta ahaleginak egiten ditu bere esku dauden gainerako neurri eta baliabide teknikoak jartzeko. ez dadin gertatu emandako datu pertsonalak galdu daitezela, oker erabili daitezela, alda daitezela, baimenik gabe erabil daitezela edo lapurtu daitezela. EUSKALTZALEEN TOPAGUNEAk ez du erantzukizunik: sistema elektroniko honen funtzionamendu operatiboan gerta litezken interferentzietatik, ez egiteetatik, etetetatik, birus informatikoetatik, telefono matxuretatik edo deskonexioetatik sor daitezken kalte eta galerena; telefono linietako akatsek edo gainkargek edo Datuak Prozesatzeko Zentruetako gainkargek sistema elektroniko honetan, internet sisteman nahiz bestelako sistema elektronikoetan sortutako atzerapen edo blokeoena; hirugarrenek EUSKALTZALEEN TOPAGUNEAren kontroletik kanpo sor dezaketen bidegabeko sarrerek sor dezaketen kalteena. Edonola ere erabiltzailea jabe izan behar da interneteko segurtasun neurriak ez direla gaindiezinak.\nErabiltzaileak adierazten du datu pertsonalen baldintzen gaineko informazioa eman zaiola, eta onarpena eta baimena ematen dituela EUSKALTZALEEN TOPAGUNEAk datu pertsonalen tratamendu automatizatua egin dezan Datu Pertsonalen Babeserako Politika honetan aipatutako xedeetarako. Webgunean eskaintzen diren zerbitzuetako batzuk datu pertsonalen babesean berariazko aurreikuspenak jasota dauzkaten baldintza partikularrak izan ditzakete.


Fedora 32 beta bertsioa dagoeneko kaleratu da eta hauek dira bere aldaketak | Linuxetik\nFedora Guys berriki kaleratu du Fedora 32 beta bertsioa, Zeinekin azken proba fasera igarotzea markatzen da, zeinetan akats kritikoak soilik onartzen diren. Bertsio egonkorraren kaleratzea apirilaren amaieran argitaratzea aurreikusten da.\nAldaketa aipagarrienen artean kaleratutako Fedora 32 bertsio beta honetan aipatzen da lanpostuetarako eraikuntzetan atzeko prozesua dela"Earlyroom" sisteman memoriarik gabe erantzuteko goiz.\nEskuragarri dagoen memoria zehaztutako balioa baino txikiagoa bada, geratzen den memoria tamainaren arabera Sigterm bidaliko da (memoria doakoa% 10 baino gutxiago) edo Sigkill (% <5) indarrez baino memoria gehien kontsumitzen duen prozesua amaituko da.\nBeste aldaketa garrantzitsu bat systemd tenporizadorea da lehenetsia hau da "Fstrim.timer", fstrim.service zerbitzua astean behin abiarazten duena "/ usr / sbin / fstrim –fstab –verbose –quiet" komandoa abiarazteko fitxategi sistemetan erabili gabeko blokeei buruzko informazioa transmititzen du dinamikoki zabaltzeko LVM biltegi eta biltegiratze gailuetara muntatuta.\nMekanismo honek SSD eta NVMe unitateen higadura leuntzen du eta blokeen garbiketaren eraginkortasuna areagotzen du eta LVMn doako neurri logikoen erabilera hobetzen du biltegiratze espazioa ("hornidura mehea") igerilekura berriro dinamikoki esleituz;\nMahaigaineko ingurunearen bertsioaren bertsio berria aurki dezakegu Gnome 3.36Gnome Shell-en pluginak kudeatzeko aparteko aplikazio bat agertu da saioa hasteko eta pantaila desblokeatzeko interfazeen diseinua modernizatu da, sistemaren elkarrizketa-koadro gehienak berriz diseinatu dira, grafiko hibridoak dituzten sistemetan GPU diskretua erabiliz aplikazioak abiarazteko funtzioa.\nIkuspegi orokorrean, aplikazioekin direktorioen izena aldatzeko gaitasuna ezartzen da, 'ez molestatu' botoia jakinarazpen sistemari gehitzen zaio, gaitzeko aukera hasierako konfigurazio morroiari Gurasoen kontrol sistemari gehitzen zaio eta abar.\n. Bizitza erabilgarriaren amaierarekin lotuta Fedora-ko Python 2 kenduko da python2 paketea eta Python 2 behar duten pakete guztiak funtzionamendurako edo muntaketarako. Python 2 behar duten garatzaileei eta erabiltzaileei, python27 pakete bereizi bat emango zaie, bat-bateko estiloan diseinatuta egongo dena (azpipaketarik ez) eta ez dago menpekotasun gisa erabiltzeko asmorik.\nBerez, iptables-nft paketea erabiltzen da iptables-legacy-ren ordez. Erabilera multzo bat eskaintzen du komando lerroaren sintaxi bera duten iptablesekin bateragarritasuna bermatzeko, baina ondorioz sortutako arauak nf_tables bytecode bihurtzen ditu;\nEraikuntzak GCC 10 erabiltzen du, Gainera, pakete askoren bertsio eguneratuak sartzen dira, besteak beste, Glibc 2.31, Binutils 2.33, LLVM 10-rc, Python 3.8, Ruby 2.7, Go 1.14, MariaDB 10.4, Mono 6.6, PostgreSQL 12, PHP 7.4.\nKode bat gehitu da pakete kudeatzaileari DNF-k ebaluazio zehatzagoa egiteko beharrezko informazioa bidaltzeko banaketaren erabiltzaile basearen.\nHasieran aurreikusitako UUID bakar baten transmisioaren ordez, instalazio denbora kontagailuan oinarritutako eskema sinpleagoa eta sistema eragilearen arkitekturari eta bertsioari buruzko datuak dituen aldagaia ezarri ziren.\n"Countme" kontagailua "0" -ra berrezarriko da lehen zerbitzariaren deia arrakastatsua izan ondoren eta 7 egun igaro ondoren astero handitzen hasiko da, erabilitako bertsioa zenbat denbora instalatu den ebaluatzeko. Nahi izanez gero, erabiltzaileak informazio hori bidaltzea desgaitu dezake.\nPython interpretatzailean "-fno-semantic-interposition" aukerarekin biltzen da. Horren erabilerak probetan, errendimendua% 5etik% 27ra igo da;\nAzkenean, banaketaren beta bertsio hau probatzeko interesa baduzu, sistemaren irudia deskarga dezakezu beheko estekatik.\nSistemaren irudia Etcher-ekin gorde dezakezu.\nArtikuluaren bide osoa: Linuxetik » Banaketak » Fedora 32-ren beta bertsioa dagoeneko kaleratu da eta hauek dira bere aldaketak\ncppj esan zuen\nBeta bertsio hori probatu nuen. Arazoa zintzilik dagoela da, bai IBM X3650 m3-rekin, bai Dell T3600-rekin. Batzuetan ondo funtzionatzen du eta dena izozten da, beste batzuetan saioa hasi bezain laster gertatzen da.\nMicrosoftek NPM erosketaren berri eman zuen eta GitHub-ekin garatuko du


Berrizen sortua izan arren, Abadiñon bizi izan zen umetatik, eliza ondoko errotan.\nPalista profesionala izanik, Bilboko Euskaldunan eta Madrilen jokatu ostean, Bartzelonako Novedadesen zegoela urten zuen gerrak.\nKatalunia faxisten esku jaustear zegoela Frantziara igaro eta Saint Cyprieneko errefuxiatu zelaian sartu zuten. Bertako bizi-baldintza eskasak medio gaixotu eta Perpignaneko Ancien Hospital Militairen hil zen 1939ko martxoaren 17an.\nNICOLAS ITXASO OROBIOURRUTIAren gurasoak, Ziriako eta Demetria, errotariak ziren eta horregatik jaio zen Nicolas Berrizen 1910eko urriaren 10ean, Zubigain errotan. Urte bi baino ez zituela gurasoak Abadiñoko eliza ondoko errotara joan ziren bizibidea irabaztera eta bertan bizi izan zen Nicolas umezaro eta gaztaro guztian.\nAbadetzarako ikasketak egin zituen seminarioan luzaro. Handik irten eta, lehenago ere esku-pilotan trebea izanik, palaz entseatzen hasi zen Bilboko Euskalduna frontoian. Bertan debutatu zuen profesional legez 1932ko abuztuaren 29 batez.\nBilbotik Madrilera jo zuen bere palista bideak. Han pare bat urte egin ostean Bartzelonako Novedades frontoiko koadroa osatzera joan zen. Abadiano izenarekin jokatu ohi zuen. Han ziren beste palista abadiñar batzuk ere, Josetxo Agirre Urizar eta Epifanio eta Manuel Bildosola anaiak, adibidez.\n1936ko altxamendu faxistaren ostean, beste urtebetez behintzat zabalik iraun zuen Bartzelonako Novedades frontoiak. 1937ko irailaren 24an jokatu zuen bertan azkenekoz Nicolas Itxaso Orobiourrutiak.\nSaint Cyprieneko errefuxiatu zelaia\nKatalunia faxisten esku jaustear zela, mugaz bestaldera pasa eta, han, Frantziako gobernuak Saint Cyprieneko errefuxiatu zelaian sartu zuen faxistengadik ihesi zihoazen beste milaka herritarrekin egin zuen bezala. Etxera idatzitako gutun bakanetan adierazi ei zuen bizi baldintzak nahiko kaskarrak zirela, ura zela bereziki txarra.\nSaint Cyprienen gaixotu eta Perpignaneko Ancien Hospital Militairean hil zen 1939ko martxoaren 17an. Heriotza sukar tifoideoek eragin ziotela jakinarazi zioten familiari. Nicolas Itxaso Orobiourrutiaren gorpua han bertan ehortzi zuten.


ULMAren sistema berriari esker, %50 produktiboago da Eroskiren Elorrioko plataforma logistikoa - Oñati - Goiena.eus\nULMAren sistema berriari esker, %50 produktiboago da Eroskiren Elorrioko plataforma logistikoa\nJon Berezibar 2014-11-25 10:15\nEuskal Herriko eta Espainia iparraldeko (Kantabria, Errioxa eta Asturias) 26 hipermerkatu eta 325 supermerkatu hornituko ditu Elorrioko plataforma logistikoak. Atzo inauguratu zuten ULMA Handling-ek, LKS eta Eroskirekin batera garatutako proiektua.\nULMA Handling Systems-ek, LKS ingeniaritzak eta Eroskik garatu dute proiektua eta biltegi eta banaketa lana %50 produktiboago egin gura dute aurrerantzean, aldi berean, kostu logistikoak %10-15 inguru murriztuz. Inbertsioa 40 milioi eurokoa izan da. Atzo inauguratu zuten azpiegitura berria, Iñigo Urkullu lehendakaria, Arantza Tapia sailburua, Jose Luis Bilbao Bizkaiko ahaldun nagusia eta Javier Sotil, Mondragon Taldeko presidente berriarekin.\nAtzoko aurkezpenean azaldu zutenez, sistemak dendetarako eskaerak automatikoki jaso, biltegiratu eta prestatzen ditu. Produktuak ia eskuz manipulatu gabe egiten da kudeaketa eta denda bakoitzerako eskaerak saltokian produktuak kokatzen diren ordenari jarraituz prestatzen dira. Produkzioaren erdia langileen laguntzarik gabe egiten dela nabarmendu zuten atzo. Lantegia automatizatu aurretik prestatzaileek 8.000 kiloko zamalanak egiten zituzten eta aurrerantzean horren %30 besterik ez dute euren gain hartuko. Berrikuntzen artean dago, botilak ere modu automatizatuan kudeatuko direla.


VI. Ekomartxa Euskal Herritik abiatuko da “Pedalei eragin planeta hozteko” lelopean - Ekologistak Martxan - Euskal Herria\nVI. Ekomartxa Euskal Herritik abiatuko da “Pedalei eragin planeta hozteko” lelopean\n2016ko uztailaren 7\nEuskal Herrian, borroka antinuklearraren 40. urteurrena dela eta homenaldia egingo da (Lemoiz, uztailak 16) eta kostaldearen kutsadura industrialaren aurkako elkarretaratzea ere izango da (Petronor, Muskiz, uztailak 17).\nEcologistas en Acción konfederazioak eta Ekologistak Martxanek antolatzen duten Ekomartxaren VI. edizioak datorren uztailaren 16ean hasi eta 15 egunetan zehar kantauriar kostaldeko hainbat herri eta paisaia zeharkatuko ditu, uztailaren 30ean Xixonen amaituz. “Pedalei eragin planeta hozteko” lelopean, ibilbide honen helburu nagusia aldaketa klimatikoak gure kostaldean duen eraginaz kontzientziatzea eta jasangarria ez den hazkundea salatzea da, baita bertako balio naturalez gozatzea ere.\nVI. Ekomartxa Euskal Herrian hasi eta bertan emango ditu lehenengo 3 egunak. Partaideak uztailaren 15ean iritsiko dira eta Bilboko Alde Zaharreko Ekoetxean leku izango duen ekitaldi baten bitartez emango zaie ongietorria.\nLarunbatean, uztailak 16, ekingo zaio lehenengo etapari Bilbotik atera eta Lemoizera iritsiz. Bertan, Euskal Herriko borroka antinuklearrari homenaldia eskeiniko zaio 13:30etan, Lemoizen aurka, “nuklearrik gabeko euskal kostalde baten alde” lelopean duela 40 urte izandako lehenengo manifestazioa gogora ekarriz (Plentzia, 1976ko abuztua). Ondoren Bilboraino egingo dugu buelta, bertan gaua pasatuz.\nIgandean, uztaileak 17, etapa ezkerraldetik zehar abiatuko da Muskizeraino. 13:30etan Petronor findegiaren aurrean, industria honek kostaldean eragiten duen kutsadura eta bestelako inpaktuen aurkako salaketa egingo da Anti-Coke koordinadorarekin batera antolaturiko ongietorri ekitaldia eta elkarretaratzearen bidez.\nEkologistak Martxanek parte hartzera animatu nahi du mundo guztia; ‘Lemoizeko zentral nuklearraren eraikuntza bertan behera uztea ahalbidetu zuen borroka ospatu eta oraindik ere bestelako arrisku nuklearrak (Garoñako zentral nuklearra bereziki) eta kostaldean eragin bortitza duten industria zein hirigintza jarduerak badirela gogora dezagun’.\nLarunbata uztailak 16, 1º etapa: Bilbo – Lemoiz – Bilbo\n9:00 Bilbo (irteera Arenaletik) – 10:30 Getxo – 12:00 Plentzia – 13:30 Lemoiz, zentral nuklearra (Euskal Herriko borroka antinuklearraren 40.urteurrena dela eta. Homenaldia) – 15:00 Gorliz (bazkaria) – 17:30 Gorliz (irteera) – 18:30 Sopela – 19:30 Bilbo (paseoa hiritik eta etapa amaiera).\n9:30 Bilbo (irteera Arenaletik ) – 11:00 Barakaldo (hamaiketakoa Txoznetan) – 12:00 Portugalete – 12:30 Abanto-Zierbena (La Galdamesa bide berdea) – 13:30 Muskiz (Petronorren kutsaduraren aurka Anti-Coke koordinadorarekin bat) – 14:30 La Arena Hondartza (bazkaria).\n← Ekologistak Martxan Barakaldo ‘Zeu zara EITB’ sarietarako hautagaia Ingurumena kategorian Erailketa berrien aurrean elkartasuna →


2018-11-14 - Goierriko Hitza : Goierriko Hitza\nMendi Lasterketa Mistoa egingo dute larunbatean Ezkion\nEzkion Martxan taldeak antolatu du eta aurtengoa bigarren ekitaldia da\nIrtenbide bat eta bakarrik ez\nAdministrazioak kobre oxidoarekin tratatuko ditu onddoak jotako pinuak. Iritzi denak ez datoz bat neurriarekin.\nEusko Jaurlaritzak, eta Araba, Bizkai eta Gipuzkoako aldundiek ...\nXalbador Garmendia idazle zaldibiarra hil da, 'Printze txikia'-ren itzultzailea\nGure herrietako bizi kalitatea hobetzea guztion esku dago. Guztiok egin dezakegu zerbait bizilagunen alde eta guztiok gara beharrezko. Eusko Jaurlaritzak, Matia fundazioak eta udalek Euskadi Lagunkoia egitasmoa jarri dute abian


Euskal AEko Administrazio Publikoen defizita % 34,8 gutxitu zen 2016an\nHomeGaiakHerri administrazioen kontu ekonomikoakPrentsa Oharrak Euskal AEko Administrazio...\nADMINISTRAZIO PUBLIKOEN KONTUAK. 2016\nDefizita 1.150 milioi eurokoa izan zen, eta BPGd-aren % 1,6koa; ehuneko puntu bat murriztu zen aurreko urtearen aldean\n2016an, administrazio publikoek (Euskal Administrazioak, Estatuaren Administrazio Lurralderatua eta Gizarte Segurantza Lurralderatua) 1.150 milioi euroko defizita erregistratu zuten, aurreko urtean baino % 34,8 gutxiago, Eustaten datuen arabera, Europar Batasuneko Nazio eta Eskualdeetako Kontuen Europako Sistemak ezarritako irizpideei jarraikiz (SEC-2010). Zenbateko hori, 2016an, BPGd-aren % 1,6 izan zen, aurreko urtekoaren (% 2,6) aldean ehuneko puntu bat murriztu delako.\nBilakaera positibo hori inguruneko herrialdeetan izan da eta Euskal Autonomia Erkidegoa Europar Batasuna-28ren mailan kokatu da; 2016an BPGd-aren % 1,6ko defizita izan zuen, aurreko urteko % 2,3ren aldean. Estatuan, oro har, defizitak ere behera egin zuen, 2015ean BPGd-aren % 5,3 izatetik 2016an % 4,5 izatera igaro baitzen.\nZehazki, administrazio publikoek, 2016an, 25.834 milioi euroko finantzazkoak ez diren baliabideak kudeatu zituzten, eta Finantzazkoak ez diren enpleguak 26.985 milioi eurokoak izan ziren.\nEuskal AEko administrazio publikoen finantzaketa-beharra gutxitu egin zen, finantzazkoak ez diren baliabideak finantzazkoak ez diren enpleguen gainetik hazi zirelako; horrela, bada, baliabideek % 4,5eko hazkuntza izan zuten, 2015aren aldean, eta finantzazkoak ez diren enpleguek, % 1,9koa.\nFinantzazkoak ez diren baliabideen barruan, pisurik gehien duten partidak Gizarte-kotizazioak (baliabideen % 32,03) dira eta, ondoren, Ekoizpen eta inportazio zergak (baliabideen % 31,0) eta Errenta, ondare… zergak (% 25,7). Aurreko urtearen aldean, guztiek izan zituzten aldakuntza positiboak. Gehien hazi zirenak Ekoizpen eta inportazio zergak izan ziren (% 7,2, alegia, 539 milioi euro); tasa positiboa izan zuten, halaber, Errenta, ondare… zergak (% 4,5, alegia, 288 milioi euro); azkenik, Gizarte-kotizazioek gora egin zuten, 2015aren aldean (% 1,7). Oro har, Finantzazkoak ez diren baliabideak 1.114 milioi hazi ziren.\nFinantzazkoak ez diren enpleguak 26.985 milioi eurokoak izan ziren, alegia, 2015ean baino 501 milioi gehiago. Gastu gehieneko partidak Gizarte-prestazioak eta Espezieko gizarte-transferentziak: merkatuaren erositako ekoizpena izan ziren (hezkuntza-itunak, osasunekoak eta gastu farmazeutikoa barne); guztira, gastuaren % 48,1 da, eta horrek 249 milioi egin zuen gora, aurreko urtearen aldean, alegia, % 2,0. Soldatakoen ordainketa, gastuaren % 25,4, % 2,1 hazi zen; garrantziaren arabera, hurrengo partida, Tarteko kontsumoa (gastuaren %13,9) gutxiago hazi zen, % 1,7, 2015aren aldean. Bestalde, Kapital eraketa gordinak, gastuaren % 4,9k, 49 milioi egin zuen gora. Gehien murriztu zen partida Jabetzaren errenten gastua izan zen, 40 milioi gutxiago izan baitziren, % 12,2 gutxiago.\nErakundearen ikuspegitik, EAEn, Estatuaren Administrazio Lurralderatuak ia 628 milioi euroko finantzaketa-gaitasuna izan zuen 2016an, 2015ean baino % 2,5 txikiago, eta Gizarte Segurantza Lurralderatuak 2.062 milioiko finantzaketa-beharra, % 1,5 handiagoa.\nEuskal administrazioak direla eta, saldoa nabarmen hobetu zen, eta 2015ean 375 milioiko finantzaketa-beharra izatetik 2016an 284 milioiko finantzaketa-gaitasuna izatera igaro zen, administrazio guztien saldoan izan zen hobekuntzagatik.\nEusko Jaurlaritzaren erakundeek finantzaketa-beharra 29 milioi euroan gutxitu zuten, eta 2016an 410 milioi eurokoa izan zen.\nTokiko administrazio guztiek saldo positiboa izan zuten. Arabako foru- eta udal-administrazioak saldo positiboa 107 milioi euroan areagotu zuen (2015ean 1 milioikoa izan zen eta, 2016an, 108 milioikoa). Gipuzkoako administrazioetan, saldo positiboa 85 milioikoa izan zen, eta 2016an finantzaketa-gaitasuna 169 milioi eurokoa izan zen. Bizkaia izan zen saldoa gehien hobetu zuen lurraldea; 2015ean 22 milioi euroko saldo negatiboa izatetik, 2016an 416 milioiko saldo positiboa izatera igaro zen.\nAdministrazio publikoen amaierako gastuaren egituran, Amaierako Kontsumoaren Gastua, alegia, administrazioek beraiek ondasunak eta zerbitzuak ekoizteko duten gastuagatiko eta etxeei hornitzen zaizkien merkatuko ekoizleek sortutako ondasun eta zerbitzuak eskuratzeagatiko (espezieko gizarte-transferentziak) baturak nabarmen egin zuen behera parte-hartzea Barneko Eskari Publikoan, eta, 2015ean % 90,1ekoa izatetik 2016an % 89,9koa izatera igaro zen. Ordea, Kapital Eraketa Gordinaren parte-hartzeak gora egin du, 2015eko %9,9tik 2016ko %10,1era. Erakunde aldetik, inbertsioen % 86,2 euskal administrazioarenak izan ziren eta, gainerako % 13,8, Administrazio Zentral Lurralderatuarenak.\nAdministrazio Publikoen Kontuak


Bilaketa genetika - Elhuyar Aldizkaria\nGuztira 251 emaitza\nbeharrean. Hori salatu du Alice B. Popejoy ikertzaileak, Nature zientzia-aldizkarian. Popejoyk genetika eta\nSexua ikerketetan azaltzen den moduaz eta horren erabileraz ohartarazi dute\n2022-5-19 - Albisteak\n“Legea, politika, biologia eta sexua: auzi kritikoak ikertzaileentzat”; izenburu hori du Science zientzia-aldizkariak argitaratu duen artikulu batek. Egileen arabera, politika publiko eta lege batzuek arrazoi zientifikoak erabiltzen dituzte sailkapen biologiko hertsietatik kanpo geratzen diren pertsonen aurkako politikak eta legeak ezartzeko. ...\n-kategoria biologikoak hartu (anatomia, genetika edo kromosomak, adibidez), eta giza eskubideen arloan\n2021-8-25 - Albisteak\nDispepsia funtzionala ohikoa bada ere, ez da ondo ezagutzen zerk eragiten duen eta zer mekanismok parte hartzen duten. Europako eta AEBko ikertzaile-talde batek asaldura horren oinarri genetikoa aztertu du 361.360 pertsonatan, eta Neurogastroenterology & Motility aldizkarian argitaratu ditu emaitzak. Ikerketari ...\n, proposatu izan da ingurumenak eta genetikak parte hartzen dutela. Horrenbestez, oinarri genetikoa aztertzea\n“Oso aberasgarria da ikuspegi filosofikoa lantzea”\n2020-12-4 - Ekinean\n Ane Velasco Bibaok genetika ikasi zuen, nahiz eta batxilergoan beste gai batzuk ere gustuko zituen: filosofia, historia... "Ez neukan oso argi, baina agian biologia zen gehien gustatzen zitzaidana, eta genetika beste arloak baino bereziagoa iruditzen zitzaidan. Baina ez negoen erabat ...\n Ane Velasco Bibaok genetika ikasi zuen, nahiz eta batxilergoan beste gai batzuk ere gustuko\n, bai genetikan, eta, laster, gustua hartu zion: “Kasualitateak eraman ninduen genetikako sailean\n2021-3-23 - Albisteak\nGaixotasun zeliakoa hobeto ulertzen lagundu dezakeen ikerketa bat argitaratu dute EHUko genetikariek. Orain arte, bazekiten glutenak immunitate-sistemaren ezohiko erantzuna eragiten duela pertsona zeliakoetan, eta, ondorioz, heste meharraren mukosa kaltetzen duela. Baina hesteetako hanturaren garapena ikertzean, lehenengo aldiz ikusi dute glutenak\nduen lehenengo ebidentzia da EHUko Genetika, Antropologia Fisikoa eta Animalien Fisiologia Saileko Ainara\nJabier Agirre Lasarte: “Euskarak eduki dezala behar eta merezi duen lekua; horren lekuko izan nahiko nuke”\n2021-6-1 - Lekukoak\nJabier Agirre Lasartek (Donostia, 1952) jaso du aurten Elhuyar Fundazioaren patronatuak ematen duen Merezimendu Saria. Hain zuzen, euskaren normalizazioan eta zientzia eta teknologiaren dibulgazioan nabarmendu diren pertsonak omentzeko helburua du sari horrek; beraz, ondo merezita eman diote Agirreri. Pozik eta ...\n. Hala, medikuntza ikasten hasi nintzen, eta txundituta geratu nintzen genetikarekin. Karreran oso gutxi ikasi genuen\n2020-4-29 - Elkarrizketak\nIkertzaile bikaina eta langile nekaezina da Ana Zubiaga genetikaria. Bere ezagutza handia umiltasun-printza batez bustitzen duen horietakoa. 2020ko Elhuyar Merezimendu Saria jaso du, genetikaz dakien guztia gizartearekin partekatzen daramalako bizitza osoa. Minbiziaren erregulazio genetikoa aztertzen du, eta 40 urteko ibilbidea ...\numiltasun-printza batez bustitzen duen horietakoa. 2020ko Elhuyar Merezimendu Saria jaso du, genetikaz\n2020-6-1 - Atarikoa\nMartin Etxauri Sainz de Murieta artistak zenbait galdera proposatzen dizkio gizarteari Elhuyar aldizkariaren ekaineko zenbakian. Iazko CAF-Elhuyar sorkutza-bekaren emaitza da aldizkarian azalean ikusten den plastikozko enbor-azal bizia, Fossil Plastics-Alegiazko enborrak izenaz gogoetara eramaten gaituena: “Hartuko ote dute plastiko-sedimentuek ino\nElhuyar Merezimendu Saria jaso duen Ana Zubiaga Elordieta genetikako katedradunari. Genetikak sortzen\nzer ezaugarri genetikok handitzen duen gehien ekoizpena, komunitate mikrobiarra aktiboki manipula dezakegu


Martxan da Atzegi Elkartearen aurtengo kanpaina - Tolosa - Tolosaldeko ataria\nMartxan da Atzegi Elkartearen aurtengo kanpaina\nLeyre Carrasco 2019-10-08 19:59\nGizartea desgaitasun intelektualaren «betaurrekoak» janztera gonbidatu ditu Atzegi Elkarteak, eguneroko bizitza beste ikuspuntu batetik ikus dezaten.\nGipuzkoako Atzegi Elkarteak, urriak 7, astelehenean arratsaldeko 18:00etan eman zuen prentsaurrekoa Tolosako Zerkausi merkatuan, aurtengo sentsibilizazio kanpaina aurkezteko. Aurtengoan, Nire errealitate intelektuala bizi eta mugak hautsi lelopean, irisgarritasun kognitiboaren gaian indarra egin nahi izan dute.\nUrriaren 11era arte izango dira Gipuzkoako hainbat herri desberdinetan aurtengo sentsibilizazio kanpaina aurkezten, eta gaur, urriak 8 asteartean Donostiako Antzoki Zaharrean eskaini dute ekitaldi nagusia.\nKanpainaren helburua, adimen desgaitasuna duten pertsonek egunerokoan bizi dituzten zailtasunaz ulertaraztea izan da eta ingurune irisgarriagoa eraikitzeko gonbita eskaini zuten.\nAloña Agirre, Atzegi Elkartearen eskualdeko arduraduna izan zen hizlarietako bat, Idoia Zapirain, Atzegi Elkarteko familien ordezkariaren eta Haritz Olano, Atzegi Elkarteko kidearen ondoan. Agirrek azaldu zuenez, irisgarritasuna ez da soilik fisikoa, kognitiboa ere bada. «Adimen desgaitasuna duten pertsonentzat ulertzeko errazagoa den mundu bat lortzea da xedea» adierazi zuen Agirrek, baita ume, heldu eta etorkinentzat ere mesedegarria izango litzatekeela argudiatuz.\nAldaketak eskatzen dituztela azpimarratu zuen Agirrek, «gure helburua aldaketa horiek egitea da pertsona horrek bere ingurunea hobeto ulertu dezan».\nAldaketa horrek bere bizi kalitatean zuzenean eragin eta autonomia maila handituko lukeela gehitu zuen, baita, guztiontzat mundu ulergarriago bat egiten laguntzeko ere. Horretarako, mezuak argi idazteko eskatu dute aurten, testuak irudiekin lagunduz eta koloreak erabiliz, besteak beste.


GPSrako proposamen barrixak — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / GPSrako proposamen barrixak\nNere aitxan beste sugerentzia bat:\n"Emon bueltia eskumatara" ez dala euskeraz aitzen. Bueltia emotia, gidatzen zarela 180ºko girua egittia dala ulertzen dau berak (neuk be bai), beraz "Jo eskumara" edo "Egin esukmara" hobeto egongo litzakiala diño.\nGPStzaindian hurrengo bileran aztertu deizuen...\nAupa, Mikel Aittak errezoia daka, baiña itzuli genduanian "gire a la derecha" itzuli genduan. Baiña edozein bidegurutzetan esaten dau hori. Trastuan akatsa da. "Jo ezkerretara" beste zeozer esateko (oiñ ez naiz akordatzen) erabilli genduan. Ondo segi, eta gorantziak aittari!


Piritoo - Wikipedia, entziklopedia askea.\nIxion eta Zeus\nPiritoo, Ixion eta Diaren semea zen, eta, Butesen alaba zen Hipodamiarekin ezkondu zenean, errege gazteak, bere anaiorde zentauroak gonbidatu zituen. Piritoo zein bere emaztea, zentauroekin senidetuta zeuden. Ezkontza handi bat izan zen, ospakizun handi batekin, non janaria eta edaria barra-barra egon zen. Zentauroak, mozkortu ondoren, Piritooren emaztea bortxatzen eta gonbidatutako emakumeak bahitzen saiatu ziren. Lapitarrek, gerra odoltsu baten ondoren, zentauroak garaitu eta Tesaliatik kanporatzea lortu zuten. Gonbidatutako gizonezko guztiak, zentauroen aurka batu ziren gudu bortitz batean. Horien artean zeuden lapitarrak, Piritooren senideak, hauek, Teseo batu zitzaielarik. Zentauro eta lapitarren arteko gudua, azken hauen garaipenarekin amaitu zen. Elezahar honek, zibilizazioaren barbarotasunarekiko garaipena sinbolizatzen du.\nTeseo eta Piritoo, lagun banaezinak izan ziren, eta elkarrekin parte hartu zuten euren garaiko gerra balentrietan: Kalidongo basurdearen ehizan, argonauten espedizioan...\nBakoitzak, Zeusen alaba batekin ezkontzea erabaki zuen: Teseo Troiako Helenarekin, oraindik ume bat baino ez zena, eta Piritoo Persefonerekin. Lehenik, Helena bahitu zuten, eta Etraren zaintzapean utzi zuten, eta, ondoren, Hadesera jeistea erabaki zuten, Persefoneren bila. Dioskuroak, Helenaren nebak, euren arreba salbatzera joan ziren. Teseo eta Piritoo Hadesera jaitsi zirenean, bertan preso geratu ziren. Heraklesek, bere hamabigarren lanean, Zerberoren bila joan zenean, Hadeseko ateetatik gertu zegoenean, hantxe ikusi zituen Teseo eta Piritoo, kateatuta. Herakles ikusi zutenean, euren eskuak luzatu zizkioten, Heraklesen indarraren ondorioz berpiztuko balira bezala. Teseo, esku batetik helduz, altxatzea lortu zuen, baina Piritoo, bertan utzi behar izan zuen, jasotzerakoan, lurrak dardar egin baitzuen, eta, beraz, hau, betirako Hadesen geratu zen.\nOlinpiako Zeusen tenpluko bi frontoietako batek, Piritooren ezkontzan gertatu zen lapitar eta zentauroen arteko borroka irudikatzen zuen.


Zerbikalgia: zergatik dugu lepoko mina? | Larrialdi Zuzenekoa\nAsteartea, maiatza 17, 2022\nBy Cristiano Antonino\t Azken aldaketak Jan 18, 2022\nZerbikalgiaren tratamendua: medikuntza fisikoak eta errehabilitatzaileak kirurgia beharrik gabe errehabilitazioa behar duten baldintzei aurre egiten die\nEsaterako, ebakuntzarik behar ez duen hernia edo irtengune baten kasuan, edo zerbikalgiaren kasuan, jende askok jasaten duen arazoa.\nCervicalgia' zerbikalaren eremuan dagoen mina aipatzen du, hau da lepoan, sorbalden trapezio muskuluetara eta, kasu larrietan, besoetatik behera irradia daitekeena.\nZerbikalgia lepoko egituretan, hau da, ornoetan, orno arteko diskoetan, lotailuetan eta muskuluetan esfortzu mekaniko gehiegizko eta oker baten ondorioz garatzen da.\nBat-batean eta bat-batean gerta daitekeen estresa da, adibidez, auto-istripu baten ondoren zurrustadaren ostean, edo trauma ez hain bizi baina luze baten ondoriozkoa izan daiteke, jarrera okerra adibidez.\nZerbikalgia, arazo larriagoak ezkuta ditzakeen mina\nLehenik eta behin, garrantzitsua da lasai egotea, estres emozionalak mina areagotzen ere lagun dezakeelako.\nOndoren, lepoa oso modu naturalean mugitzen saia zaitezke eta muskuluen tarte txikiak egiten.\nMinak irauten badu, ordea, medikua kontsultatu behar da.\nZerbikalgiak eragindako mina muskulu-izaera izan daiteke, edo arazo larriago baten agerpena izan daiteke, adibidez, pairatzen duen orno arteko diskoa.\nEz da, beraz, bizpahiru egunetan konpontzen den atal akutua kezka sortu behar duena, denborarekin areagotzen den lepo-blokeo bat baizik.\nHasieran urtean zerbikalgia atal pare bat jasaten dituzten pazienteak eta, geroago,\nhanditzen ikustea, adibidez, hilabeteko atal batera eta, ondoren, hamabostean behin atal batera, ikertu beharreko beste gai bat egon daitekeela kontuan hartu behar da eta medikuarekin harremanetan jarri.\nTongak, sumendien erupzioak eta tsunamiak herrialdea mundutik aldendu zuten: Gurutze Gorriaren esku-hartzea\nAsma alergikoa: arrazoiak, sintomak, diagnostikoa eta tratamendua\nAzala: zer egin folikulitisaren kasuan?\nNola bereiz daiteke fibromialgia neke kronikotik?\nErrealitate birtuala antsietatearen tratamenduan: azterketa pilotua


XIBEROKO GAÜ ESKOLAK XIBEROA EÜSKALDÜNTZEN JARRAIKITZEN DÜ! | elinberri\nXIBEROKO GAÜ ESKOLAK XIBEROA EÜSKALDÜNTZEN JARRAIKITZEN DÜ!\n2016. azaroak 13 Albisteak, Xiberoko Botza\nÜrrietaren 3az geroztik, Xiberoko Gaü Eskolak abiatürik dira. Aurten 63 ikasle badira, adin eta sorterri orotarik. 4 maila edo heinetan banatürik dira ikasleak, beren eüskara ezagüpen heinaren. Maulen berean 6 talde baldin badira, bi hortik kanpo dira. Barkoxen eta Atharratzen talde bedera beitira. Bestalde oritarazi behar da 2017ko apirila hatsarrean Korrika igaranen dela. Hor datekeala-eta, aste kültürala eta zernahi besta antolatürik dirate.


Representa 04. Graffitiari buruzko I. jaialdia Sustatu.eus - Teknofiloen albistegia\nRepresenta 04. Graffitiari buruzko I. jaialdia\nRepresenta 04 - Donostiatik\n2004-09-03 : 12:09\nIrailaren 3tik 25era graffiti artistikoaren inguruko jaialdia egingo da Donostian. Helburua graffitia espresio artistiko gisa aldarrikatzea da.\nJaialdia honako ekintza hauek osatzen dute:\n-Graffiti erakusketa Ernest Lluch-Amarako Kultur Etxean (irailak 3-25):\nErakusketan graffiti idazle europar hauek hartuko dute parte: Daim (Alemania), Seak (Alemania), Satone (Alemania), Daddy Cool (Alemania), Zedz (Holanda), Reso (Frantzia), Dran (Frantzia), Most (Elx), Dibo (Elx), Okuda (Santander), Saturno (Girona), Ome (Girona), Sok (Girona), Sex ï¿½El niï¿½o de las pinturasï¿½ (Granada), Logan (Sevilla), Sye (Nafarroa), Bonim (Araba) eta Dice2 (Gipuzkoa).\nOrdutegia: Astelehenetik ostiralera: 16:00 - 20:30 Larunbatetan: 10:00 - 13:30 eta 16:30 - 20:30. Inaugurazioa: irailak 3, 19:30etan.\n-DJ jaia Kandela aretoan (irailak 3):\nGaueko 12:00etatik aurrera DZ (Selektah Kolektiboa, Fermin Muguruza Kontrabanda) eta Ero (Ari) disko jartzaileek girotutako jaia. Sarrera: 5 ï¿½\n-Kale erakustaldia (irailak 4):\nGoian aipaturiko artista gehienek parte hartuko dute kalean egingo den erakustaldian. Berau goiz eta arratsaldez egingo da Anoetan dagoen Paco Ioldi igerilekuen kanpoko paretean, goizeko 11:00etatik aurrera.\n-Graffiti tailerra (irailaren 13tik 17ra):\nErnest Lluch-Amarako Kultur Etxean. Ordutegia: 17.00-19.30 Matrikula doan. Izen emateak: irailaren 6tik 10era. Kultur etxean bertan, 10:00etatik 14:00etara.\n-Representa 04 jaialdian erakutsi eta egin diren lanik esanguratsuenak liburu batean bilduko dira.\nJaialdia Representa 04 eta ColorsZook antolatu dute. Laguntzaile gisa Donostia Kultura, Carhartt, Eastpak eta Montana Colors aritu dira.\n2004-09-06 : 15:45\nIrailean zehar Graffitiaz gozatzeko aukera ugari egongo da. Topaguneak, euskara elkarteen federazioak, "Gazte Sortzaile Sariak" egitasmoaren barruan, Graffiti Lehiaketa martxan jarri du. Lanen bozetoak aurkezteko epea, irailaren 25a bitartean zabalik egongo da. Ondoren, urriaren 2an lehiaketaren finala ospatuko da Mendaron (Gipuzkoan) jaialdi batekin batera.\nLehiaketaren inguruko informazio gehiago Sustatun edo Topaguneko web orrian


Kilate askoko flamenko emanaldia aste kulturala errematatzeko - Arrasate - Goiena.eus\nKilate askoko flamenko emanaldia aste kulturala errematatzeko\nXabi Gorostidi 2018-06-02 21:12\nAitor Escobarren flamenko emanaldiarekin eta afariarekin esan diote agur Al-Andalus elkartekoek aurtengo aste kulturalari. Aurreko domekan hasi zuten, eta gaur gauera bitartean adin eta gustu guztiak asetzeko ekintzak antolatu dituzte. Gaur eguerdiko parrilladan 400 lagunetik gora batu dira.\n"Andaluziar mojen gozokien dastatzea, konferentziak, haurrentzako puzgarriak... denetarik izan dugu aurreko domekatik hona" azaldu du Al-Andalus elkarteko presidente den Rafa Gomezek.\nGaurkoa izan da aste kulturaleko azken eguna, eta egun esanguratsua izan da benetan. Eguerdian parrillada antolatu dute eta 400 lagunetik gora batu dira bertan. Txorizoa, txuleta eta saltxitxak izan dira jateko, eta parrilladako txartela zutenentzat ardoa debalde jarri dute.\nOstean hiru dantza emanaldi ikusi ahal izan dira. Oholtzara igotzen lehenak Maledantza taldekoak izan dira. Ikuskizun aparta eman dute euskal dantzak eta flamenkoa fusionatuz. "Aurresku batekin hasi dute emanaldia, eta ikusgarria izan da dantza hori bi kulturen nahasketarekin nola taularatu duten" azaldu du Gomezek.\nOstean elkarteko kide diren Al-Andalus talde rocieroa eta Alegria de la Sierra taldeak igo dira. "Hauek urteroko klasikoak dira, falta ezin diren horietakoak".\nEguna borobiltzeko Arrasaten jaio, hezi eta formatutako Aitor Escobarren emanaldia izan da apustu nagusia. Askoa Etxebarrieta 'La Pulga' dantzaria, eta beste hiru musikari izan ditu alboan, eta kalitate handiko flamenko ikuskizuna taularatu dute. Horren erakusle izan da, abesti bakoitzaren amaieran, ikusleek eskaini dizkieten txalo zaparrada zaratatsuak.\nAitor Escobarren emanaldiko argazki galeria\nXabi Gorostidi 2018 eka 02 Arrasate


Oarso aldizkaria herritarrei aurkeztuko diete : Oarsoaldeko Hitza\nOarso aldizkaria herritarrei aurkeztuko diete\nLehenengoz egingo dute aurkezpen irekia. Ostiralean izango da, 18:30ean pleno aretoan.\nGero eta hurbilago dira madalenak, eta haien aurretik heltzen da urtero udalak argitaratzen duen Oarso aldizkaria. Aurten ere prest da, labetik atera berri, eta ostiralean aurkeztuko dute aurtengo alea. Ez dute ordea, orain arte bezala egingo, komunikabideentzat soilik, modu irekian baizik, herritar guztiei begira.\nPleno aretoan izango da aurkezpena 18:30ean hasita eta bertaratzera deitu dituzte herritarrak. Aldizkaria 7 euroan salduko dute aurkezpenaren egunean bertan hasita honako puntuetan: Zu! Zure Udala arreta zerbitzuan, Zumardiko kioskoan, Bitxi koloren, Bixen kioskoan, Etxenike loterian, Hostoak kopia-dendan, Maitexa estankoan, Mirentxu liburudendan, Morrongileta kioskoan, Josemi kioskoan, Xenpelar kioskoan, Xenpelar kultur dendan, Txustin, Fanderiako Marian liburu dendan, Iztietako Urtzi kioskoan eta Razquin estankoan, eta Olibeteko Rojas liburu denda


COVID pandemiarekin lotutako txostenak\nIzenburua: Gazteak eta pandemia. Adituen begiradak\nLaburpena: Gazteen Euskal Behatokitik “Gazteak eta pandemia. Adituen begiradak” izeneko ikerketa kaleratzen dugu. Ikerketa honen helburua Covid19aren pandemiak gazteen bizitzari nola eragin dion ezagutzea da. Horretarako, hainbat arlotako espezialistei beren iritzia eskatu diegu, beren jakintza-esparruan pandemiak Euskadiko gazteengan izan duen eragina, bai eta etorkizunerako aurreikusten diren ondorioak, arazoak, erronkak edo aukerak ere ezagutzeko asmoz.\nPertsona horiek beren iritziak eta gogoetak eman dizkigute, guztiak oso interesgarriak eta, aldi berean, elkarren osagarriak, ikuspegi orokorra emateko. Argitalpenak aditu horien testu guztiak biltzen ditu. Gure ustez, pandemiaren eraginaz eta euskal gazteen egungo egoeraz apur bat gehiago hausnartzen lagunduko digu.\nIzenburua: La juventud vasca durante la pandemia. Monitorización online (marzo 2020 – mayo 2021) (Gazteleraz bakarrik eta formatu elektronikoan baino ez)\nLaburpena: Aurkezten dugun azterlanak Euskadiko gazteei buruzko elkarrizketa digitalak pandemian izan duen bilakaera aztertu du, zehazki, 2020ko martxoaren 1etik 2021eko maiatzaren 31ra, eta komunikabide, sare eta bestelako kanal digitalek gazteei buruz eraiki dituzten irudia eta estereotipoak identifikatu ditu.\nTxosten osoa gaztelaniaz kontsulta daiteke\nIzenburua: #NolaDaramazun bigarren inkesta. Txostenaren emaitzak (Formatu elektronikoan baino ez)\nArgitalpen urtea: 2020\nLaburpena: Inkesta online egin da, Euskadiko 15 eta 34 urte bitarteko gazteei zuzenduta egon da eta 2020ko urriaren 30ean hasi eta azaroaren 4an bukatu zen.\nIzenburua: #EsanNolaDaramazun inkesta. Txostenaren emaitzak (Formatu elektronikoan baino ez)\nLaburpena: Gazteen Euskal Behatokiak #EsanNolaDaramazun inkesta jarri zuen abian martxoaren 20an, 15 eta 34 urte bitarteko gazteak koronabirusa dela-eta konfinamendua nola bizitzen ari diren bertatik bertara ezagutzeko.


Irekia Eusko Jaurlaritza - Gobierno Vasco :: Gasteizko tranbiaren unibertsitaterako luzapenaren inaugurazio ekitaldia otsailaren 15ean izango da\n<img src="https://www.irekia.euskadi.eus/uploads/cover_photos/60047/original/AAFF_Cartel_EVENTO.jpg" style="max-width:100%" alt="" />\nEkitaldi instituzionalarekin batera, jai egitaraua antolatu da azken geralekuan, Unibertsitatean\nGoizeko 11:00etatik aurrera tranbia doakoa izango da egun osoan, eta erabiltzaileek trazatu berria ezagutu ahal izango dute\nEuskotrenen tranbiaren unitate estra-luze berriak ere egun berean hasiko dira zerbitzua ematen\nVitoria-Gasteizko tranbiaren unibertsitaterako luzapena datorren 15ean hasiko da zerbitzuan. Lehenbiziko geralekuan, Floridan, aurreikusita dagoen ekitaldi instituzionalaren ondoren ekitaldiz betetako jai egitaraua etorriko da.\nInaugurazioarekin batera “ate irekiko” jardunaldia egongo da. Jardunaldi horretan, erabiltzaileek dohainik erabili ahal izango dute tranbia egun eta hiri osoan, goizeko hamaiketatik aurrera.\nTarte berriaren estreinaldia Geraldine jazz taldeak alaituko du zazpi moduluz osatutako unitate berrietako baten barruan, giroa alaituz, tranbia hirian zehar mugitzen ari den bitartean.\nEguerdiko hamabietatik aurrera, Martínez de Aragón kalean, Unibertsitateko azken geralekuaren ondoan, Korrontzi folk talde ezaguna arituko da, eta ondoren Itziar Yagüe gasteiztarrak kontzertua emango du. Inguru horretan bertan, nahi duten guztiek Euskolabel pintxoak dastatu ahal izango dituzte prezio merkean.\nTarte berriari esker tranbiaren trazatua 1,4 kilometro luzatu da, eta Angulemako geralekuaren ondoren beste hiru geraleku eraiki dira: Florida, Hegoalde eta Unibertsitatea. Halaber, lan horiei esker, bidegorri sarea 1,3 kilometro luzatu ahal izan da, eta zenbait urbanizazio lan egin dira trazatuak hartzen dituen kaleetan. Horrez gain, etorkizunean, Floridako geralekutik aurrera linea Salburua auzora luzatuko dela ere kontuan izan da. Luzapen horren lanak aurten bertan hasiko dira. Izan ere, amaitu berri diren lanen barruan, Salburuako norabidean dagoen maniobretarako mahuka trenbidea ere egokitu da.\nAAFF_Cartel_EVENTO.jpg 3 MB (jpg)\nAAFF_Cartel_EVENTO.pdf 1 MB (application/pdf)


«Abendua galtzen badugu, denda askok ez dute berriro irekiko», oharrarazi dute komertsanteek | Euskal Herria | Naiz\n2020 AZA. 21 - 13:58h\n«Abendua galtzen badugu, denda askok ez dute berriro irekiko», oharrarazi dute komertsanteek\nIpar Euskal Herriko dendariek mobilizioa egin dute, gaur goizean Biarritzen, abenduaren 1ean beranduenez haien dendak ireki behar dituztela oharra egiteko. «Komertzio guztiak dira premiazkoak» agerian utzi dute.\nBABko hiru auzapez present izan dira Biarritzen komertsanteek deituriko mobilizazioan. (Guillaume FAUVEAU)\nIragan azaroaren 16an Donibane Garazitik zabaldu zuten mezuari eutsi diote komertsanteek gaur goizean Biarritzen eginiko mobilizazioan.\nClemenceau plazan burutu duten protesta ekitaldi berri horretan «kosta ala kosta» heldu den abenduaren 1ean dendak irekitzeko nahikeria berretsi dute Cathy Guegunek eta Serge Isterquek, Baionako eta Biarrizko merkatarien elkarteen lehendakariek, hurrenez hurren.\nHirugarren aldia da Ipar Euskal Herriko dendariek karrikara jotzen dutela covid-19ari aurre egiteko joan zen urriaren 30az geroztik frantses Estatuan indarrean dagoen birkonfinamenduaren harira frantses Gobernuak aginduriko neurri murriztaileak auzian emateko.\nLehenengo protesta Baionan egin zuten eta bigarrena, erran bezala, Nafarroa Behereko hiriburuan.\nHirugarren saiorako komertzioak indarra berezia duen Lapurdiko kostako hiri nagusira bertaratu dira.\nZehazki Lafayette galeria ospetsuaren aitzinean ezarri dira, musika eta guzti, gabonetako salmenta ezin dutela galdu nabarmentzearren.\n«Edo abenduaren lehenean beranduenez irekitzen dugu eta gutako askok denda itxi beharko dute», adierazi du Istequek.\n«Mingarria bada entzutea denda bat beharrezkoa dela eta bestea, ordea, ez; denok gara beharrezko», gaineratu du Guegunek.\nOstalariak ere izan dira mobilizazioan\nGertuko komertzioa zabalik atxikitzeko azkeneko urtetan bereziki barnealdeko herrietan egin den ahalegina nabarmendu du Peio Guelotek, Donapaleuko dendariak eta Ipar Euskal Herriko artisau eta merkatarien kolektiboko kideak Clemenceau plaza bete duten 350tik gora herritarren aurrean.\nKomertsanteekin batera ostalariak ere bertaratu dira elkarretaratzera. Beraien izenean taberna eta jatetxeen irekiera galdetu du Jean-Pierre Istres departamenduko ostalarien elkarteko buruak.\nIzan ere, gaurko mobilizaziora hurbildu dira Maider Arosteguy, Biarrizko auzapeza, Claude Olive Angeluko auzapeza eta Baionako auzapeza eta Euskal Hirugune Elkargoko lehendakaria den Jean-René Etchegaray. André Garreta, Baionako Merkatal eta Industria ganberako presidentea bertaratu da baitaere.\nKomertsanteen haien sostengua esker onez hartu dute. Hala ere beraiek duten ahalmena «arazo hau bideratzeko» baliatu dezaten agindua eman diete hautetsiei.\n«Ez dugu laguntzarik nahi, lan egin nahi dugu»\n«Gobernuak laguntzak iragarri ditu, baina guk ez dugu nahi modu batean edo bestean ondoren ordaindu beharko ditugun laguntzak edo maileguak jasotzea, guk lan egin nahi dugu, inori ezer eskatu gabe, orain arte egin dugun bezala», azpimarratu dute une oro komertsanteen ordezkariek.\nEkitaldia amaitzear zelarik Jean Lassalle diputatu biarnoarra azaldu da. Ohi bezala, antzerkirako sarrera egin du, hedabideen kamaren arreta bilatu nahian.


Usurbil | Kirol ekipamenduetako hobekuntzak aurkeztu dira - Noticias de Gipuzkoa\nUsurbil | Kirol ekipamenduetako hobekuntzak aurkeztu dira\nUsurbilek denboraldi berriko ikastaroetan izen-emate epea zabaldu du\naitziber muga 07.09.2021 | 00:40\nEsti Aldeiturriaga teknikaria eta Beñat Larrañaga zinegotzia, atzo, Oiardoko gune sozialean. Argazkia: N.G.\nUsurbil – Atzo Usurbilgo Udalak agerraldi batean herriko kirol instalazioetan egindako hobekuntzak eta erabiltzaileek betetako balorazio inkesta baten emaitzak aurkeztu zituen.\nKirol jardutea ontzeko inbertsioei dagokienez, azken hilabeteetan kiroldegiko sarrera handitu da eta kafe makina eta janari-edari makinak jarri dituzte erabiltzaileentzat, honela gune sozial bat sortuz; Hareneko futbol zelaian harmailak jarrita daude, baina oraindik ez daude erabilgarri, aulkiak eta barandak jartzea falta baita eta Udarregi ikastolak Agerialdeko frontoia estaltzeko lanak egin ditu udan. Aldi berean, ezker paretan saneamendu eta drainatze lanak egin ditu Udalak, frontoia estaltzeko beharrezkoa baitzen. Honenbestez, iraila amaieran erabilgarri izango da.\nBestalde, kiroldegiko eskubaloi pistako harmaila berriak udan jar-tzekoak ziren, baina kontratazio prozesuko gorabehera bat tarteko, atzeratu egin da. Aurreikuspenen arabera, azaroan jarriko dituzte.\nGainera, Oiardon ere sauna eta areto berriak egokituko dituzte. Atzo azaldu zutenez, garai batean harrerako langilearen etxea zena areto bihurtuko da, sauna mugituko dutela aprobetxatuz. Jarduera fisikoarekin eta kirolarekin lotutako ikastaroen eskaintza zabaltzeko aukera emango du, baita herriko eragileek euren beharretarako erabiltzeko ere.\nSauna igerilekura eramango dute eta hilaren amaieran erabilgarri egongo dela kalkulatu dute. Sauna erabiltzeko txandak eta arauak hilabete bukaeran jakinaraziko dituzte.\nAtzo emandako beste albiste bat 2021-2022 ikasturteko ikastaroetarako izen-ematea ireki dutela da. Matrikula irailaren 23ra arte egin daiteke eta hilaren 24an egingo dute plazen zozketa. Ikastaroei dagokienez, orain arteko eskaintzari eutsiko dio kiroldegiak.\nIaz bezala, aurten ere Internet bidez eman behar da izena (helduek: https://labur.eus/HhmXA. Haur eta gazteek:https://labur.eus/zjwgm).\nInkesta 2021eko ekainean, kiroldegiaren inguruko balorazio inkesta bat betetzeko eskatu zieten erabiltzaileei. 124 lagunek parte hartu zuten. Udala oso pozik agertu da emaitzekin, ikastaroen balorazioa erabat positiboa izan delako. Batez beste, bederatziko puntuazioa izan dute eta monitoreen lana nabarmendu dute.\nBigarren inkesta bat burutu da, kiroldegiko instalazioen ingurukoa. Erabiltzaileek balorazio positiboa egin dute eta egin dituzten proposamenak aztertuko dituztela jakinarazi du Kirol sailak.\nBizenta Mogel ipuin lehiaketak 40 urte betetzen ditu aurten.\nBrian Currin Euskadira itzuliko da Aieteko Konferentziaren hamargarren urteurrenean.


Itulazabaleko baratzek 10 urte bete dituzte - Noticia detalle - Zarautz\nItulazabaleko baratzek 10 urte bete dituzte\nHAMAR URTE PASA DIRA ITULAZABALEKO UDAL BARATZEAK MARTXAN JARRI ZIRENETIK\nZarautz izan zen aisialdiko baratzeetarako lurzoru publikoa herritarren eskura jarri zuen udalerri aitzindarietako bat. Garai hartan berrikuntza zena, gaur egun ohikoa bihurtu da udalerri askotan, eta horietako batzuk Itulazabalgo baratzak bisitatzera hurbildu ziren, ideiak hartzeko eta esperientziak partekatzeko.\nHamar urte ondoren, Itulazabalen baratze publikoek errendimendu betean jarraitzen dute. Eskuragarri dauden 179 baratzetako asko etengabe ekoizten aritu dira urte hauetan.\nCOVID-19ren pandemiak eragindako egoeraren aurrean, Patxi Elola (PSE-EE) zinegotzi arduradunak, hasieratik proiektuaren bultzatzailea izan zena, baratze parkearen egoera aztertu eta eguneratu nahi izan du. Horren ondorioz, interesatuei baratze berriak emateko itxaron-zerrendan izena emateko gonbidapena egin zaie duela gutxi.\nElolaren ustez: "Gaur arte 53 eskaera berri jaso dira eta horietako 35ei erantzun positiboa eman diegu. Itxaron-zerrendan dauden 18 eskatzaileei aukera berriak sortzen direnean erantzungo zaie".\n"Baratza lantzen ez dutenei, Zarauzko Udalak emakida kenduko die, era honetan eta hamar urte igaro ondoren, udal-ordenantza berrikusiko da, besteak beste, baratzeen kudeaketa errazteko eta lantzen jarraitu nahi duten erabiltzaile guztiei emakida berritzeko", zehaztu du Patxi Elolak.\n144 erabiltzaile egonkor, 35 erabiltzaile berri eta 18 pertsona itxaron-zerrendan\nBaratze horiek izaera soziala eta aisialdikoa dutenez, esleipenetarako lehentasuna eman zaie pentsiodunei eta langabezian dauden pertsonei, enplegua duten eskatzaileak azken postuetan utzita.\n"Erabiltzaile gehienak erretiratuak, arduratsuak eta baratzezaintzarekiko leialak badira ere, jende gazte asko ilusioz hasi zen eta urtez urte ekoizpen oso onak eta askotarikoak lortzen jarraitzen dute. Egia esan, aniztasun handia dago ekoizpenean, estiloetan, tresnetan eta esleipendunen jatorrian: alemaniarrak batzuk, txinatarrak, filipinarrak, Amerika erdialdekoak, Europa erdialdekoak ere daude, guztiak Zarautzen erroldatuak " zehaztu du zinegotzi arduradunak.\nNoizbehinka izurriteak eta belar txarrak badaude ere, baratzen erabilera konstantearen batez bestekoa %80koa da. Datu horrek etorkizunean udal baratzeekin jarraitzera bultzatzen du Zarauzko Udala.\n"Zarauztarrei gogorarazi nahi diegu baratzak bisitatzeko moduko lekua direla, eta kontuan hartuta udaberriko sasoian gaudela, erabiltzaileen eta senideen jarduera handia ikusi daiteke", amaitu du Elolak.


«Ez naiz film laburren fundamentalista bat» | Berria.eus\nKultura «Ez naiz film laburren fundamentalista bat»\nDonostiako Nazioarteko 62. Zinemaldia. Zabaltegi. Koldo Almandoz. Zinemagilea\n«Ez naiz film laburren fundamentalista bat»\nZabaltegiko euskarazko hiru film laburretako bat da Koldo Almandozen 'Hubert Le Blonen azken hegaldia'. Oso xume hasi eta pixkanaka hazten joan den proiektu bat izan da.\n2014-09-21 / Juan Luis Zabala\nHubert Le Blon hegazkin pilotu frantsesak 1910ean Donostiako badian izan zuen istripu larrian oinarritutako film laburra da Koldo Almandozen (Donostia, 1973) Hubert Le Blonen azken hegaldia. Dokumentala da funtsean, baina, informazioa bildu eta emateaz gain, kontatzen duen istorioa sormenerako oinarritzat darabil.\nNola izan zenuen Hubert Le Blonen eta haren azken hegaldiaren berri?\nEz daukat gogoan non irakurri nuen zehazki, efemeride tarte batean edo. Leon Degrellek izan zuen lur hartzearen berri banuen, baina ez nekien aurretik, mendearen hasieran, beste hegazkin istripu bat izan zenik Donostian. Gaiari buruz gehiago irakurtzen hasi nintzen, pertsonaia nor zen jakiteko, eta berehala jabetu nintzen istorio interesgarria zegoela hor.\nBatetik, bere garaian ezaguna izan bazen ere, Le Blon ez delako historiara pasa Louis Bleriot edo beste pilotu batzuk bezala. Bestetik, emazteak Le Blonen ibilbidean izan zuen presentziarengatik. Hegazkinean ibiltzen hasi aurretik auto lasterketetan ibili ziren biak, eta emazteak kopilotu eta mekanikari lanak egiten zituen. Garai hartarako nahiko bikote berezia iruditu zitzaidan.\nHorregatik hautatu zenuen emaztearen ikuspegia, Le Blonen historia haren offeko ahotsaren bitartez kontatzeko?\nHori gero hartutako erabakia da, eta ez da nire meritua, ekoizlearena baizik, Marian Fernandez Pascalena. Nik, hasieran, narrazio bat neukan idatzita, oso neutrala, eta ordenagailuan zerbait egin nahi nuen, artxiboko irudiekin-eta. Marianek proposatu zidanean narrazioa emaztearen ahotsean jartzea, beste dimentsio bat hartu zuen proiektuak, bestelako kontakizun bat bihurtu zen.\nOff-eko ahots hori Kristiane Etxaluzek irakurtzen du. Zergatik hautu hori?\nIstorioa lantzen nuen bitartean frantsesez entzuten nuen beti buruan; istorioa frantsesezkoa zen. Horregatik pentsatu genuen egokia izango zela off-eko ahotsak Iparraldeko doinua izatea. Frantsesez egindako bertsio bat ere badugu, Kristianeren ahotsarekin egina hori ere.\nIsabel Hergueraren ilustrazioak filmaren osagai oso garrantzitsua dira. Zergatik erabaki zenuen harengana jotzea?\nDokumentazio asko neukan bilduta, artxiboko irudi ugari, baina azken hegaldiko argazkirik ez dago, hura ez zuelako egin Le Blonek kazetarien aurrean, Donostiako herritarrei eskaintzeko baizik, programatik kanpo. Horregatik, azken hegaldiko irudiak animazio bidez ematea pentsatu nuen, eta, ni Isabelen animazioaren oso zalea izan naizenez, harengana jo nuen. Hasierako asmoa zerbait soilagoa egitea zen, baina ikusi nuenean zer egiten ari zen... Proiektu txiki bat zen hau hasieran, eta pixkanaka-pixkanaka bere kabuz hazten joan da. Gozamena izan da.\nNon bildu duzu filmerako dokumentazioa?\nDonostiako Filmategian jasotako bizpahiru bilduma partikularretan Donostiako irudi asko agertzen dira. Horrez gain, nazioarteko artxiboetan ere arakatu nuen, AEB, Frantzia eta Ingalaterrakoetan batez ere. XX. mendearen hasieran bi asmakizun berri ziren hegazkintza eta zinema, eta, horren ondorioz, bien arteko harremana oso estua izan zen. Hegazkin pilotuek zerbait aurkezten zutenean, edo hegaldi bat egiten zutenean, zinema egiten zutenak hara joaten ziren. Orokorrean, 1910eko irudi gutxi dago, baina itsasontzi, auto eta hegazkinenak ez dira hain urriak.\nHubert Le Blonen azken hegaldia dokumental bat da, baina sormenari espazio handia uzten dio; ez da dokumental informatibo hutsa.\nBai, sormenerako aukera handiak ematen dituen istorioa da. Gertaera erreal bat kontatzen du, baina guk lizentziak hartu ditugu istorio hori kontatzerakoan; ez gara egiaren menpe sentitu, gure asmoa ez baita izan pertsonaia historiko bat aldarrikatzea, pelikulako bi pertsonaia nagusien berezitasuna erakustea baizik.\nKimuak programarako hautatua, orain Zabaltegin... Bidea egiten ari da filma.\nLan batzuekin espektatiba handiak dituzu, eta agian ez dira betetzen. Gertatu izan zait hori niri. Kasu honetan kontrakoa gertatu zait. Oso modu xume eta txikian egindako lana da, oso modu eroso eta lasaian egindakoa, eta bete ditu dagoeneko berarekin nituen espektatibak. Belodromoan 3.000 lagunek ikusiko dute. Horretarako besterik ez balitz ere, merezi izan du.\nZer proiektu duzu orain esku artean?\nAskoz ere tentsio handiagoa sorrarazten didan beste asmo batekin hasia nago. Pelikula mutante bat izango da. Fikzio zatiak izango ditu, dokumental zatiak... Neurriz ere luze joaten ari zait...\nKoldo Almandozen lehen film luzea izango ote da?\nEz dakit. Askok film laburren fundamentalista bat naizela uste dute, baina ez naiz. Nik, besterik gabe, uste dut istorioari dagokion iraupena eman behar zaiola. Orain hasia dudan proiektu honek film labur bat izan behar zuen hasieran, baina gauzak sortzen eta agertzen joan dira, zinemaren magiaren ondorioz, eta oraingoz luzeago jotzen ari da. Dena den, lan egiteko modua ez da film luze batena. Neure kabuz ari naiz pixkanaka-pixkanaka proiektua lantzen.


Biblioburro: una historia real de Colombia, Jeanette Winter | Liburu Dantza\nBiblioburro: una historia real de Colombia, Jeanette Winter\nBiblioburro: una historia real de Colombia\nTestua eta ilustrazioak: Jeanette Winter\nPresentación de María LH2. mailatik Biblioburro: una historia real de Colombia liburua gomendatu digute. Jeanette Winterrek idatzia eta ilustratua, liburuak egiazko istorio bat kontatzen digu.\nAfrikako herrialde batzuetan libutegi ibiltari bezala gameluak erabiltzen dituzte, eta Kolonbian, berriz, astoak. Hauxe da Luis Soriano liburuzalearen istorioa. La Gloria izeneko mendiko herrixka galdu batean bizi da Luis, Kolonbia iparraldean. Ikastetxe bateko irakasle izana eta irakurle amorratua, Luisek, berak irakurri eta gozatutako liburuak partekatu nahi ditu bera bezala herrixka aldenduetan bizi den jendearekin, izan haurrak zein helduak. Izan ere, leku hauetan gehienetan ez dute libururik.\nBere Alfa eta Beto astoekin, Luisek zelai, erreka eta mendixka bakartiak zeharkatuko ditu, bidean bere asto setati eta bidelapurrei aurre eginez, herritxoetara iristeko. Han, batez ere haurrek, pozez zoratzen hartuko dute, liburuak emateaz gain, ipuin kontalari bikaina delako Luis.\nPintura akriliko, arkatz eta tintaz egindako marrazki koloretsu eta biziak erabiltzen ditu egileak, animalia eta landaredi askokoa, Hego Amerikako atmosfera berezi eta esanguratsua gogoratzen duena.


naiz: agenda - Asteburua oparo dator Irisarrin EHZren eskutik, hiru eremutan banatuta\nAsteburua oparo dator Irisarrin EHZren eskutik, hiru eremutan banatuta\n22.07.01 - 22.07.03\nLapurdi - Irisarri\nSepultura taldea Irisarrin izango da. (WIKIMEDIA)\nIrisarrin azken prestakizunetan dabiltza buru-belarri uztailaren 1etik 3ra Euskal Herria Zuzenean jaialdia ospatzeko. Pozik, pandemiari loturiko neurriek ez dutelako antolaketa mugatuko.\nKartel erakargarria osatu dute aurtengo ediziorako. Berritasunarekin dator, kontzertuen artean DJ batek girotuko baitu pentzea. Bertan arituko dira Juanita Banana, Lee Scratch Pourri, DJ Txako, Øra eta Marko et Selectarak.\nEgunez egun, horrela geratu da aurtengo egitarauaa. Ostiralean Lumi, Amorante, Delirium Tremens, Fizt & Furiuz, Sepultura, Eesaha Yasuka eta Atoem arituko dira.\nLaunbatean, berriz, Kilimak, Frigo, Madeleun Ann, Pasadena, Ødei, Ezpalak, Bulego, Vulk, Merina Gris eta Calling Marian igoko dira agertokira.\nEta azken egunean, igandean, honoko hauek izango dira bertan Gallu, Joseba Tapia, Ibil Bedi, Frikukn, Sofa, Ah!Kwantou, Joseba Irazorki eta Lagunak, Xutik, Niko Etxart, Hapa Hapa, eta Fusible.\nMusika emanaldiez gain, egun osoan zehar animazioak egongo dira. Larunbatean Erabil Kolektiboak antolaturik euskara iniziarioarekin hasiko da eguna eta bertso musikatuak etorriko dira atzetik. Ondotik, Sarii Zirkoak bere akrobaziak eskainiko ditu eta Haatik dantza taldea ere bertan izango da. Joan den urtean bezala, Euskal Herriko hainbat raplari bilduko duen rap emankizuna ere iznaog da. Galtistaneko Orkestra txarangak animatuko du eguna.\nIgandean Le Petir Thèâtre de Pain antzerki konpainiak ‘Le grand bancal’ ikusgarria eskainiko du. Zigant eta Gaiteorik, baita Rakatapunk, Kinbonbo Brass Band eta DJ Reimyk ere plaz eta pentzea girotuko dituzte. Aipatzkoak dira baita antolatzaileen esanetan Hastapenetik dantza konpainiaren ikusgarria, Dune kolektiboaren “Baltsa publique’ azken sorkuntza eta Luze eta Motz bikotearen umore saioa.\nEtxeko txikienek egitarau berezia izango dute Haurren Xokoa.\nAurtengo bigarren berritasuna antzerkiari dedikaturiko leku berezi bat izanen dela da, horren bitartez kultur adierazpide horri leku gehiago eman nahi zaio.\nGogoetarako aukera ere izanen da, Ospitalean tailer, hitzaldi eta mahai-inguru andana izanen baitira. Gaur egungo erronkei buruz hausnartzeko eta eztabaidatzeko parada izanen da, besteak beste euskara, gerlak, populu autoktonoen zapalkuntza eta eritasun mentalak izanen dira mintzagai.\nHorrez gain, Josu Martinezek Baigorrin grabatutako hiru film laburrak ere izanen dira programaren parte.\nJaialdiaren izpirituari jarraiki antolaketa guztia laguntzaileen eskutik heldu da. Urtean zehar komisio ezberdinetan lanean aritzen diren hamarnaka pertsonez gain, jaialdiaren egunetan behar izaten den pertsona horien parte-hartzea nabarmendu zuten aurkezpenean: «Pandemia betean, ezinezkoa iduri bazuen ere, traba guziak gainditu genituen, festibalaren eraikitzeko esku kolpe bat eman zuten ehunka laguntzaileei esker», adierazi zuten.\nEgitaraua, ordutegiak zehaztuta, webgunean kontsulta daiteke.\nHiru eguneko sarrerak 45 euroko prezioan webgunean eskura daitezke. Irisarrin bertan 55 euro balioko dute. Egunez eguneko txartelak ere salgai daude.


Zuhaitz Gurrutxagak aurkeztutako 'Asko Maite Zaitut', igandean, ETB1en\nElena Irureta izango da lehen omendua 'Asko Maite Zaitut'en itzuleran\nZuhaitz Gurrutxagaren gidaritzapean, gaur ekingo dio denboraldi berriari saioak, 22:00etatik aurrera.\nElena Irureta protagonista, 'Asko Maite Zaitut' saioko denboraldi berrian\n'Asko Maite Zaitut' saioaren webgunea\nZuhaitz Gurrutxagaren gidaritzapean, gaur ekingo dio denboraldi berriari 'Asko Maite Zaitut' saioak, eta Elena Irureta aktore zumaiar ezaguna izango da lehendabiziko protagonista . Datozen asteetan, besteak beste, Jose Luis Korta, Markel Irizar eta Maider Unda ikusi ahal izango ditugu.\n'Asko Maite Zaitut' saioak hurbilen ditugunei maite ditugula esaten laguntzen digu. Saioaren xedea ez da aldatu bigarren denboraldi honetan: omenaldiaz ezer ez dakien omendua ezustean harrapatu eta bizitzako oparirik ederrenetakoa egitea. Maitasun aitortza xume eta eder bat.\nIgandeko kasuan, Elena Iruretaren familia osoaren izenean, Telmo Irureta Elenaren iloba kuttuna izango da omenaldiaren bultzatzaile nagusia. Gaixotasun bat medio, gurpildun aulkian dabil Telmo, baina horrek ez dio galarazi bere ametsa betetzea: aktore izatea. Helburu horretan bidelagun eta eredu izan du izeba, eta horregatik eskertu nahi dio Elenari bere alde egin duen guztia. Telmoren eskutik ezagutuko dugu aktore arrakastatsuaren atzean ezkutatzen den emakume indartsu eta xamurra.\nElena Iruretak 30 urte baino gehiago daramatza aktore lanetan, eta zinema, antzerki zein telebistaren munduan lan arrakastatsu askotan aritu da. Ikusle askok gogoan dituzte oraindik Ama begira zazu edo El florido pensil antzerki lanak, baita 'Jaun eta Jabe' edo 'Bi eta Bat' telesailak ere. Euskal Herrian aktore ezagun eta maitatua izateaz gain, Elena Iruretak Madrilgo produkzio entzutetsu askotan ere egin du lan; 'Al Salir de Clase' eta 'El Comisario' telesailetan, esate baterako.\nOmenaldi berezi eta hunkigarri honetan, gertuko lagunez gain, Euskal Herriko zein kanpoko aktore ezagunak elkartuko dira, baina denen gainetik bere bi ahizpak nabarmenduko dira: Aizpea Goenaga eta Loli Astoreka aktoreak. Goenagak eta Astorekak inork baino hobeto ezagutzen dute Elena, eta oroitzapenak gogoratuz, bere ibilbide profesionalaren errepaso umoretsua egingo dute.\nEz da umorerik eta malkorik faltako 'Asko Maite Zaitut' saioaren denboraldi berrian. Gaur gauean, 22:00etatik aurrera, Elena Irureta protagonista izango duen omenaldia ikusgai, ETB1en eta eitb.eus-en.